Martin Rezola | 31 eskutik\nArtxiboa gaika: Martin Rezola\n2016/05/12 · 07:20\n2016/04/18 · 07:00\n2016/03/21 · 07:00\nLabezomorroak eta kakalardoak\nRuper Ordorikaren azken diskoan bada kanta bat, Dionisio Cañas izeneko idazlearen poema baten itzulpena dena: «Zerutik gertu ez da ondo egoten».\nArraroa egin zitzaidan «labexomorroaren muxu goxoa» entzutea, eta egiaztatzera jo dut: Dionisio Cañasek «el dulce beso del escarabajo» idatzi zuen, eta ez «el dulce beso de la cucaracha». Okertu ote zen gure musikari oñatiarra?\nEz dut uste. Nire hipotesia da euskaraz labexomorro hitza kakalardo baino goxoagoa dela, hala arrazoi fonetikoengatik nola osagai semantikoengatik, eta horregatik aukeratu zuela Ruperrek aurrenekoa (gaztelaniaz alderantziz dela esango nuke). Dena den, egiaren amoreagatik esan behar da askoz ere probableagoa dela zerua, lurra, natura… irudikatzen dituen kanta batean kakalardoa agertzea, eta ez labezomorroa. Baina bego lasai kantaria, barkatzen diogu-eta lizentzia, zeren eta ondo jakitun baikara ez duela gaur goizekoa labexomorroenganako isuria; areago, garai bateko Pott bandaren sasoikoa dela esango nuke: «… ikatza bezalako labezomorroak…».\nMunduko kakalardorik ospetsuena Gregor Samsa dugu, seguru asko. Tira, kakalardo edo labezomorro, edo beste motaren bateko intsektu, kontua ez baitago batere argi. (Metamorfosia-ren hasiera irakurrita, zalantza sortzen zaio irakurle erneari protagonistaren zertasunaz: «…mila zango…»/«…konta ezineko zangoak…»/«…zango ugariak…» –euskaraz ditugun hiru bertsioen arabera–; zeren, Samsa kakalardoa edo labezomorroa bada, benetan sei zango baino ez ditu, intsektu guztiek bezala.)\nJatorriz ungeziefer dugu, euskaraz piztia edo esan nahi omen duena. Kafkak berak misterioa gordean atxiki nahi izan zuela dirudi, espresuki agindua eman baitzion editoreari inolako irudirik ez jartzeko liburuan.\nIdazleen artean ere nahasmenduak uste baino erro sakonagoak ditu. Iban Zalduak, adibidez, Samsa labezomorroa dela uste du.\nBeste batzuk, ordea, ez datoz bat. Nabokov-ek, esate baterako, argi zuen kakalardo bat zela, elitroak eta guzti (eta Nabokov autoritate bat zen entomologian, batez ere tximeleten arloan). Eta gehiago ere badio, elitro horiek direla eta: «Gregor kakalardoak inoiz ez zuen jakin hegoak zituela bizkarraldeko estalki gogorraren azpian. (Nahi nuke bizitza guztian ondo gordetzea nire ohar polit hau: Gregor batzuek, Joes batzuek, Janes batzuek… ez dakite hegoak dituztela.)».\nIaz bete ziren 100 urte Metamorfosia argiratatu zenetik. Euskaraz oraindik orain plazaratu dute hirugarren bertsioa, Anton Garikanoren eskutik. Hementxe duzue ipuinaren hasiera, euskarazko hiru bertsioen arabera. Ea zer xomorro mota irudikatzen duzuen hitzon azpian…\nGoiz batean, amets nahasi baten ondotik itzartzean, Gergor Samsak ohean zetzala bere burua intsektu izugarri bat bihurtuta ikusi zuen. Bizkar aldeko kaska gogorraz etzanda zegoen, eta burua pixka bat altxatzean, bere sabel ilun irtena ikusi zuen maskor borobilez aseta; bai, oso irtenak, ohe gainekoa nekez sostengatzen baitzen han eta behera linburtzen zen gutika. Konta ezineko zangoak, oso mehe eta ahulak bere lehengo bernen aldean, bere begien aurrean eragiten ziren funts gabeki. (Xabier Kintana)\nGoiz batean, loaldi aztoragarriaren ostean, Gregorio Samsa zomorro zatar bihurturik esnatu zen. Oskol gogorraren kontra atzeraka etzanik zegoen eta, burua altxatzean, bere sabel borobil eta iluna ikusi zuen, zimurdura kiribilduez beteriko irtenune azaltsuez estalita. Haien gainean labain egin eta, bere tokian egon ezinik, lurrera erortzeko zorian zegoen oheko tapakia. Hanken lodiera normalarekin konparatuta harrigarriro iharrak ziren mila zango zerabilzkion dantzan, inolako harmoniarik gabe. (Rufino Iraola)\nGoiz batean, Gregor Samsa amets nahasiak izanda esnatu zenean, zomorro beldurgarri bat bihurturik aurkitu zuen ohean bere burua. Oskol antzeko bizkar gogorraren gainean zegoen, eta burua pixka bat jasoz ikusi zuen bere sabel konkor marroia, uztai formako gogortasunekin, eta ohearen tapakia, noiznahi erortzeko zorian, ez zen hura estaltzeko gai. Bere zango ugariak, gainerako gorputzaren aldean mehe-meheak, errukarri astintzen ikusi zituen. (Anton Garikano)\n(Ipuinaren izenburuaz ere zerbait esan liteke: gaztelaniaz, La metaformosis eta La transformación, biak aurki daitezke liburutegietako apaletan, euskaraz bezala; baina hori Xabier Olarraren espezialitatea denez, ez dut besterik esango.)\n(Gregor Samsa, Nabovoken zirriborro batean)\n Zerutik gertu ez da ondo egoten\n Lecture on «The Metamorphosis» by Vladimir Nabokov\n2016/02/23 · 07:10\nKultur, literatur, natur…\nDuela zenbait urte, Berria egunkariak modu bitxi batez eman zuen Donostia 2016ko kultur hiriburu izendatzeari buruzko albistea. Bitxia diot, testu berean lau modutan agertzen zelako artikuluaren mamia: kultur hiriburua, kultura-hiriburua, kultura hiriburua eta hiriburu kulturala. Halako aukeraren maukera gehiegizkoa ez ote zen hizpide erabili genuen lankide batzuen artean, eta batek hala esan zuen: «Erne Donostiarekin aurrerantzean. Berak emango ahal digu tradiziotxo bat markatzeko aukera!».\nGauza jakina da Euskaltzaindiak aukeran utzi zuela elkarketan –a organikoa galtzea edo ez galtzea, -ia amaierako hitzetan eta beste sei hauetan: kultura, natura, literatura, hizkuntza, eliza eta burdina. Eta aukera hori zabalik utzi bazuen, pentsatzekoa da Euskaltzaindia gerora begira jarri zela nolabait, erabilerak argitu eta finkatuko zuelakoan horien arteko formarik gomendagarriena.\nHasieran aipaturiko prentsako artikulu hartatik sei urte igaro direnean, eta Donostiakoa begi aurrean dugun honetan, uste dut balorazio eta gogoeta txukun bat —edo ez hain txukuna— egiteko moduan gaudela. Niri hauxe atera zait:\nBat. Hiztegi arau-emaileetan, hiztegi terminologikoetan eta, nolabait esanda, erabilera formala duten inguramenduetan, argiro nagusitzen dira -a organikoari atxikitzen dioten elkarketak (marra eta guzti idatzita), sei horietatik lehenengo hiruretan, gutxienez (kultura, literatura eta natura).\nBi. Eguneroko erabilera apalagoan, ordea, prentsan, irratian… -a organikoa galtzen duten elkarketak gailentzen dira, alde handiz gainera. Ematen du kultura(-)eragile ez zaigula «ateratzen», eta askoz ere ohikoagoa da kultur eragile irakurtzea eta entzutea. Zalantza egiten duenak hortxe ditu eskura corpusak eta Interneteko bilatzaileak, konparatzeko: natura(-)zientziak / natur zientziak; literatura(-)kritika / literatur kritika; kultura(-)etxea / kultur etxea…\nHiru. Espontaneismoa gidaririk onena ez den arren, uste dut joera arau-emaileari ez ikusiarena eginez dabilen irizpide horrek baduela bere funtsa. Niri neuri, forma laburrak abantailatsuak iruditzen zaizkit. Gramatika kontuetan aditua ez naizenez gero, adibide pare batez baliatuko naiz zer esan nahi dudan azaltzeko. Zer dago, esaterako, idazpuru hauen azpian? (benetakoak dira):\nKultura politikaren oinarria\nBeste adibide korapilatsuago bat. Zer dio esaldi honek?:\n«Hizkuntza komunitatea kultura politika baterako unibertsotzat hartzea izendatu gabeko tabu txiki bat izan da hemen»\nLau. Baten batek esango du kasu ilunetan marrak laguntzen duela elkarketa antzematen, baina ahozkoan marrak «ikusezin» direnez, aukera horrek arazoaren erdia baino ez liguke konponduko. (Bide batez, elkarketa laburraren alde esango nuke gainetik kenduko genukeela marra bai / marra ez marrazaleen eta marrafoboen arteko gerra.)\nBost eta fini. Nire kezka da bi bideon arteko lubakia ez al den gero eta zabalagoa egingo. Orain corpusen eta araugintza terminologikoaren artean dagoen arrakala fin hori ez al den, denborarekin, sakan sakon bilakatuko. Edo, galdera zuzen eginda: Euskaltzaindiak elkarketarako hiru aukerak ontzat ematen baditu, eta erabilerak -a organikorik gabeko formak sendesten baditu, zergatik ari dira hiztegietan kultura-mugimendu gisako formak bakarrik proposatzen?\nAzkenondoko. Kultura, natura eta literatura lehen osagai duten hitz elkartuei begira esandakoa berdin-berdin errepikatuko nuke hizkuntza / hizkuntz kasuan ere (eta burdina eta eliza hitzekin ere bai), baina ez naiz ausartzen, ez baitakit horretan corpusak-eta guztiz nire alde ditudan. (Hitzok idazten ari nintzela, Irten hizkuntzaren armairutik liburua etorri zait eskuetara, eta hor bai, hizkuntz lehenetsi dute Emun-ekoek[i].)\nAzkenondo bis. Izenondo erreferentzial deiturikoez (hiriburu kulturala) ez dut ezer esan. Horiei ere tokia egitea behar-beharrezkoa iruditzen zait, jakina, batez ere testu teknikoetan.\n[i] hizkuntz kontu (2 aldiz), hizkuntz kontzientzia (2), hizkuntz erabilera (2), hizkuntz portaera (7), hizkuntz pribilegioak (1), hizkuntz gaitasuna (1), hizkuntz akats (1), hizkuntz jarrera (4), hizkuntz izaera (1), hizkuntz konbergentzia (1), hizkuntz aukerak (1), hizkuntz eskubideak (2), hizkuntz dinamizatzailea (1), hizkuntz paisaia (1), hizkuntz ordezkapena, hizkuntz ohiturak (6), hizkuntz mendekotasuna (4), hizkuntz aldaketa (1), hizkuntz anormalizazioa (1), hizkuntz jokabidea (1), hizkuntz nagusikeria (1), hizkuntz sumisioa (1), hizkuntz asertibotasuna (1).\nhizkuntza kontuak (2), hizkuntza portaera (5), hizkuntza nagusikeria (1), hizkuntza arazo (1), hizkuntza asertibitatea (1).\n2015/12/26 · 08:31


Marea biziek uriolak eragin dituzte Deustualdean - Uriola.eus\nMarea bizien fenomenoak erakarrita, hiritar ugari hurbildu zen itsasadar bazterrera atzo arratsaldez. 18:30ean, itsasgorarekin bat, aurreikuspenak bete eta, herenegun bezala, Nerbioi-Ibaizabalek gainezka egin zuen. Urak 4,94 metro egin zuen gora.\nUriola Deustuibarran, Zorrotzaurren eta San Inazion hainbat tailer eta biltegitan sartu zen, Udalak 1.000 saku hare banatuta zituen arren arrisku guneetan.\nIbilgailuentzat Zarandoa etorbidea eta Aragoi kalea moztu zuten udaltzainek 18:30ean, minutu batzuk eman zituen itxita, urak errepidea estaltzean. Udaltzainen esanetan, ura ez zen espaloiaren mailara iritsi.\nJende asko erakarri zuten marea biziek Elorrietara. Esaterako, ume batzuk oinak freskatu zituzten itsasgorak eragindako putzuetan. "Zoramena izan da", aipatzen zuen udal behargin batek itsasadar bazterrera hurbildutako jende kopuruagatik. "Umeak bainatu egin dira, primeran pasa dute", zioen Patxik. Izan ere, ikusmin handia zegoen bilbotarren artean uraren mailaren gorakada aurrez aurre ikusteko.\nAbuztuan aurreko uriola\nAtzo ura ateratzen jardun zuten beharginek abuztuko uriola zuten gogoan. Abuztuaren 11, 12 eta 13koa. "12koa izan zen gogorrena", oroitzen du Patxik. Bere hitzetan atzokoaren "oso antzekoa" ondorioei dagokionean. Uriolek Bilbo aldean lan handia ematen duten galdetuta, "ba" dio, "lan apur bat bai".\nGaur goizaldean, 06:00etatik aurrera, trumoi eta tximista ugariko ekaitzak gogor astindu du Bizkaia. Ekaitzaren ondorioz, ur asko pilatu da errepideetan. BI-631 errepidean, esaterako, Santo Domingo-Egirletako goi aldean auto istripua izan da, Deriora bidean. Hiru autok elkar jo dute. Zauriturik ez da izan istripuan.\nEuria guztiz baretuko da goizean, orduek aurrera egin ahala, eta arratsaldean uda giroa nagusituko da berriro.\n[2014/09/10] Urteko marearik biziena, gaur arratsaldean


'Itzulpengintza, kulturen arteko zubi'. Polonia (2019) — EIZIE Elkartea\n'Itzulpengintza, kulturen arteko zubi'. Polonia (2019)\nItzultzaile Berriak programaren haritik, aurten Polonian izan dira itzulpengintzari buruzko solasaldiak, azaroaren 28tik 30era bitartean. «Itzulpengintza, kulturen arteko zubi» lemapean, hiru ekimen antolatu ditu EIZIEk Etxepare Euskal Institutuaren laguntzaz, bereziki itzulpengintzak euskal literaturan (eta kulturan) duen garrantziaz hitz egiteko.\nHona hemen egonaldiaren kontakizuna, Danele Sarriugarteren hitzetan.\nVarsoviara zubi bila\n«Itzultzaile Berriak» programak emandako sokari heldu, eta Varsoviara joan gara ordezkaritza bat EIZIEren izenean: hiru itzultzaile, hiru ibilbide eta hiru ikuspegi. Arantzazu Royo, Katarzyna Sosnowska, eta ni neu, Danele Sarriugarte. Ez gara bakarrik joan; Arantzazuk eta biok, maletan eraman dugu Anjel Lertxundiren azkena, Itzuliz usu begiak, lagunduko digulakoan euskarazko itzulpengintzaren hamaika ertzei heltzen, entziklopedia koskor batek nola. Kasiak, berriz, bestelako uzta ekarri du berekin: Bernardo Atxagaren Samotny mężczyzna [hau da, Gizona bere bakardadean].\nBerbelitzek bezala, Varsoviako Chopin aireportuan hartu dugu lur –Lotsinsky Chopina–, eta hala ikasi dugu polonierak izenak deklinatzen dituela. Horra lehen zubia.\nHiru ekitaldi egin ditugu bost eguneko bidaian. Neurrian, beraz. Lurreratu eta biharamunean, unibertsitatean izan gara, Iberystykako fakultatean –hala deitzen diote Estatu Espainiarreko hizkuntzak eta kulturak biltzen dituen sailari–, Aitor Arruza euskarako irakurlearen eskutik, eta hala ezagutu ditugu euskara ikasten ari diren gazte poloniar eta ukrainarrak. Geure burua aurkeztu dugu, eta saiatu gara geure hizkuntza eta literaturaren pusketa bat helarazten.\nAriketa bat proposatu diegu: Azala erre nire bigarren nobelaren lehen atal laburra hartu eta polonierara itzultzea. EIZIEk hainbat urtez egin ditu antzeko tailerrak, Idazlea itzultzaileen lantegian programaren bidez. Oraingoan, bada alderik: ikasleak hasi baizik ez dira egin euskara ikasten, ez dira itzultzaile profesionalak, batzuek, are, lehenengo aldia dute halako lan batean. Sorpresak ere izan dira. Ikasle ukrainarrek errusierara itzuli nahi dute pasartea: eleaniztasuna agertu zaigu, espero gabe. Eta, espero gabe, gure saioa amaitzera doala, ikasleek Aitorri galdetu diote ea hurrengo eskoletan jarrai dezaketen itzulpen-lanarekin. Kasia eta biok prest, Skypez edo emailez laguntzeko horretan. Bukatuz gero, unibertsitateko aldizkarian atera liteke agian? Itzulpenaren harra edo hazia erein izanaren pozarekin abiatu gara hiria apur bat gehiago ezagutzera.\nBigarren egunean, ekitaldi ofizialago bat, ofizialena akaso. Mahai-inguru bat antolatu du Aitorrek, Cervantes Institutuarekin elkarlanean. Mahaiaren bueltan bildu gara Kasia, Abel Murcia –Varsoviako Cervantes Institutuaren zuzendaria, poeta eta itzultzailea– eta neroni. Gaiak, hausnarketa, galdera; denetik pixka bat: itzultzailea al da, itzultzaile izateaz gainera, kultura baten enbaxadore?; zer-nolako ñabardurak daude hizkuntza txiki, edo minorizatu, edo minoritarioen artean?; poloniera, kasu, ez da hizkuntza minorizatua, baina ez da ofizialki hitz egiten Poloniako mugetatik kanpo (espainiera, frantsesa eta ingelesa, aldiz, sorburuko herrialdetik…). Galderen txandan, jendeak interesa agertu du Kasiaren lanaren aldera. Eta hausnarketa politak utzi dizkigu hark: esan du, adibidez, euskaratik itzultzeak, egitura linguistikoa ezberdina duenez, aldatu egin duela testuei heltzeko daukan modua, esaldika baino paragrafoka itzultzen hasi baita.\nHirugarren egunean, hitzordu goxo bat. Poloniako Itzultzaile Literarioen Elkartean izan gara. Egoitza estreinatu berri dute, eta auzo lasai batean hartu gaituzte, etxe handi, argitsu, eta huts samar batean. Guk bete dugu: hango eta hemengo jakiekin, eta argitalpenekin. Dorota Konowrockak eman digu datua: Polonian argitaratzen diren liburuen artean, erdia dira itzulpenak. Kopuru handia da, eta azal dezake akaso zergatik dagoen itzultzaileen elkarte bat baino gehiago bertan: literarioaz gainera, interpreteek eta beste arloetako itzultzaileek badute beren bilgunea.\nTalde aktiboa osatzen dute itzultzaile literario poloniarrek. Irrati bidez zabalduko dute gure elkarrizketa. Literatura Unibertsala bildumari buruzkoak azaldu ditu Arantzazuk. Zergatik da inportantea izenburu klasikoak gurera ekartzea, euskaldun gehienek irakur baditzakete gaztelaniaz edo frantsesez? Euskaraz bizitzeko ezinbestekoa deritzogu. Arantzazuk dio, adibidez, hemendik aurrera Gailur Ekaiztsuak duela erreferentzia, ez gehiago Wuthering Heights edo Cumbres Borrascosas. Nik neuk aipatu dut zer-nolako gozatua suertatu zaidan aurten Jane Austenen umorea eta bisturi sozial zorrotza jasotzea Ana Moralesen itzulpen ederrean (Harrotasuna eta aurrejuzguak).\nIradoki dut hasieran: lana egin dugu, baina orobat izan dugu aukera hiria apur bat ezagutzeko. Nabaria da Varsovian pasa den hilabeteko berria: Olga Tokarczuk-ek eskuratu du Nobel Saria. Liburu-dendetan kuxkuxean ibili garenetan prestu hurbildu zaizkigu dendariak, saridunaren Flights (itzultzailea: Jennifer Crofton) liburua eskuetan, esanez: “And here’s our Nobel”. Gauzak ondo bidean, euskaraz irakurriko dugu Tokarczuk hurrengo urtean, Jokin Zaitegi bekari esker. Etor daitezela zubi gehiago.


Antzina aberatsek bakarrik eduki zitzaketen liburuak. XX. mendean merkatu ziren jende gehienak eduki ahal izateko adina, eta XXI. mendean digitalizazioak eta globalizazioak are eskuragarriago egin dituzte. Bowker ikerketa-enpresak dioenez 2013an 2,3 milioi ISBNdun liburu argitaratu ziren eta 1960an, aldiz, 8.100 besterik ez. Gainera, iazko zifretan ez dira sartzen e-book moduan, ISBNrik gabe, bere kasa egile askok argitaratzen dituzten tituluak. Hauetako askok ez dute argitaletxeen interesik piztu, baina gaur egun liburu digital bat banatzeak ez du ia kosturik eta edonoren esku dago.\nPaperezko liburua berehala pikutara joango zela esaten zutenek ere ez dute asmatu. 2013an AEBetan, munduko liburu-merkaturik handienean, e-booken salmentak liburu guztien salmenten %30 izatera iritsi dira, testuliburuak eta liburu espezializatuak alde batera utziz gero, Alemanian %5era, eta ebooken hazkundea moteldu egin da merkatu askotan, hala nola AEBetan eta Erresuma Batuan. Argitaletxeen ustez, paperezko liburuak izango dira produktu nagusia hamarkadatan, eta, batzuen ustez, beti. Musikak eta egunkariek izan dituzten gainbehera izugarriak ez dira liburuetan gertatu.\nEz da ahaztu behar paperezko liburuak badituela bere abantailak: bereizmen handia eskaintzen dio irakurleari, ez da hauskorra, ez du bateriarik behar eta opari egiteko egokia da.\nE-booka ez da digitalizazioaren abantailak izan dituen produktu bakarra, paperezko liburura ere iritsi dira. Orain arte, ezinbestean, argitaletxeek liburu-salmenten aurreikuspenak egiten zituzten eta horren araberako tiradak egiten zituzten. Batzuetan asmatzen zuten baina beste askotan ez, eta saltzen ez ziren aleak itzultzen zizkieten, kasu batzuetan kopuru handitan, diru-galera handiak ekarriz. Inprimatzeko teknologien aurrerapenak tirada txikiagoak egin ahal izatea eta are eskatu ahala aleak inprimatzea ahalbidetzen die, arriskuak nabarmen murriztuz. Tirada txikian argitaratu den titulu bat ondo saltzen hasten bada beste tirada txiki bat egin daiteke eta titulu agortu baten ale gutxi batzuk eskatzen badituzte ere inprima daitezke kostuak handiegiak izan gabe.\nAzken hamarkadan izan den aldaketarik handiena liburu-denden gainbehera izan da. Bestsellerrak ondo saltzen dira baina liburu-denda miatuz aurkitu izan diren liburu horiek nekez saltzen dira. Liburu-denden egitura bera ere aldatu egin da: liburuei eskaintzen zaien lekua lehen baino txikiagoa da eta beste produktu batzuk agertu dira, hala nola papertegia edo jostailuak. 1980ko hamarkadan liburu-denda kate handiek liburu-denda txiki asko desagerrarazi zituzten. Gero, Amazon agertu zen eta horrek ere beste asko ixtea ekarri du. Amazonek AEBetako liburuen erdiak eta liburu digitalen bi heren inguru saltzen omen ditu. Erresuma Batuan, berriz, liburu digitalen salmenten parte handiagoa du oraindik. Amazonek, ordea, denetik saltzen du eta bezeroak beste gauza batzuk erostera erakartzeko produktutzat hartzen du liburua. Argitaletxeak estutu egiten ditu eta liburuen prezioa libre den merkatuetan kostaprezioaren azpitik saltzen ditu. Baina saltzaile bikaina da eta horregatik argitaletxeek sentimendu kontrajarriak dituzte harekiko: alde batetik gorrotatzen dute baina bestetik erabiltzen dute, saltzaile ona delako.\nXIX. mendea baino lehen ohikoa zen idazleek beren liburuak argitaratzea. Jakina, hori ez zen oso sistema egokia obrak zabalkundea izateko. Hurrengo mendeetan, argitalpen-industria garatu ahala, norberak obra argitaratzea salbuespen bihurtu zen. Irakurleak liburu-dendetara joaten ziren liburuak erostera eta liburu-dendek argitaletxeei erosten zizkieten liburuak. Liburu-dendak stockik ez izaten saiatzen ziren.\nOrain berriz etorri da idazleak berak liburua argitaratzea. Interneten bidez sal ditzakete beren ebookak eta paperezko liburuak, liburu-dendek sal ditzaten ahalegindu gabe. Amazonen bidez iritsaraz liteke liburua hark dituen 250 milioi bezeroengana. Beste hainbat saltoki daude Interneten idazleen eskura, eta baita eskatu ahalako inprimatze-lanak egiten dituzten hainbat etxe ere. Amazonen bidez liburua saltzen duen autore batek lor dezake salmenta-prezioaren %70 eta argitaletxe baten bidez bere ebooka argitaratzen duenak, aldiz, %25. AEBetan 2012an ISBN zenbakia lortu zuten liburuen laurdena idazleek beren kasa argitaratuak ziren eta Erresuma Batuan 2012an %20.\nOrain ere, idazle askok argitaletxeekin akordioak egiten dituzte ahal dutenean, paperezko liburuena delako merkatuaren atalik handiena. Hala ere, egileek beren kasa argitaratzeko joera hori argitaletxeen lan egiteko modua aldarazten ari da. Beren kasa liburuak argitaratzen dituzten idazleek oso merke saltzen dituzte. Izan ere, gehienek ez dute idatziz bizimodua ateratzeko asmorik edo esperantzarik. Horrek presioa ezartzen du argitaletxeek jartzen dituzte prezioetan eta haien diru-sarrerak murriztu egiten dira. Prezio-politikaz aparte beste aldaketa batzuk ere eragiten ari dira argitaletxeen lan egiteko moduan. Esate baterako, Interneten irakurleak harremanetan jartzeko eta gomendioak partekatzeko dauden webgune batzuez baliatzen dira tituluak sustatzeko.\nEsan beharra dago, ordea, norbere kasa argitaratzearen aldean argitaletxe batek duen gaitasun profesionala probak zuzentzeko, maketatzeko, banatzeko, marketina egiteko etab. beste maila bateko zerbait dela. Nolanahi dela ere, argitaletxeek etorkizunean liburua kaleratzeko prozesuaren barneko parte batzuk bakarrik erabiltzeko aukera eman beharko dute, hala nola maketatzea edo inprimatzea edo banatzea soilik.\nHistorian zehar, liburuak argitaratzeko teknika berriek beti ekarri izan dute genero berriak sortzea eta baita negozio-eredu berriak sortzea ere. Adibidez, XVII. eta XVIII. mendeetan argitaletxeek harpidetza moduko baten bidez saltzen zituzten askotan liburuak, hau da, liburu bat argitaratu baino lehen irakurleei eskatzen zieten, liburua erosteko prest baldin bazeuden, eman zezatela izena eta aski irakurlek izena ez bazuen ematen bertan behera geratzen zen argitalpena. Geroago argitaletxe batzuek liburuak alokatu egiten zituzten denbora baterako eta horren ondoren liburu bat hiru ataletan banatzen hasi ziren, aldi berean hiru irakurlek liburu bera irakurri ahal izan zezaten. Idazleek ere obren egitura egokitu egin behar izan zuten, eredu horien arabera. Eredu horiek guztiek geroztik iraun egin dute proportzio batean edo bestean gaur egun arte.\nTeknologiak eragindako aldaketaren ondorioz, zenbait liburu motak ez du etorkizunik. Esate baterako, sukaldaritzako errezetak, autoak konpontzeko eskuliburuak, bidaia-gidak, entziklopediak eta hiztegiak nekez argitaratuko dira paperean hemendik aurrera. Informazio hutsa ematen duten liburuek ez dute etorkizunik, aldiz, benetan irakasten duten liburuek izan dezakete etorkizuna, baldin eta pedagogia aldetik aberasteko eta erabiltzailearen ikasteko moduari eta beharrei egokitzeko, multimedia elementuak eta softwarea txertaturik badituzte.\nGaur egun argitaletxeek e-booketatik jaso dezakete hainbat datu jakiteko zerk funtzionatzen duen eta zerk ez, eta, horren arabera, erabakitzeko zer argitaratu eta zer ez. Orain arte, eta oraindik gehienetan, argitaletxeak beren senean, gustuetan, adiskidetasunean, bihozkadetan eta egoskorkerian oinarritzen dira titulu baten alde apustu egiteko.


Txiki, txiki, txikia jaialdia jaio da (0 eta 5 urte bitarteko umeentzako antzerki jaialdia) eta Amorebietan ikuskizun bat izango dugu datorren barikuan\nAurten hamar urte betetzen dituen “El més petit de tots” jaialdia ezagunaren senide jaio berria da “Txiki, Txiki, Txikia”. Zelaietan izango da ikuskizuna azaroaren 21ean eta saio bi daude, 17:00etan eta 19:00etan, Holandako Dansmakers konpainiaren eskutik.\nIpuin eta liburu ez-sexisten familientzako gida, kale-antzerkia eta Agua filmaren proiekzioa dira azaroaren 25eko nobedadeetako batzuk\n• Umeentzako ipuin-kontalaria izango da liburutegian azaroaren 25ean, eta ipuin eta liburu ez-sexisten familientzako gida banatuko da bertan. • Indarkeria matxistaren aurkako kontzientzia hartzeko, antzezlana burutuko da Amorebieta-Etxanoko kaleetan azaroaren 29an, arratsaldez. • Honakoak dira programatu diren ekitaldietako beste batzuk: auto-defentsa feministarako ikastaroa eta indarkeria matxista gaitzesteko kontzentrazioa.\nMahai jokoen Jokoan jaialdia Amorebieta-Etxanon\n• Jaialdia errotu egin da udalerrian dagoeneko, eta aurtengo edizioa bosgarrena da. • Larunbatean eta igandean izango da Zelaieta zentroan, goizeko 11:00etatik iluntzeko 20:00etara. • Joan den urteko edizioan 1.000 lagunetik gora izan zituen partaide.\nAngel Calvetek abenduaren 1ean inauguratuko du erakusketa, iluntzeko 19.30ean, bertako lanak eta artista polifazetikoa izaki egindako ibilbidea aurkezturik. Abenduaren 20ra bitartean izango dira lanak ikusgai. Azken urte bi eta erdian, basoa ardatz harturik, egindako lanak bildu ditu erakusketa honetara.\nMaletoi solidarioa 2014\nEusko Jaurlaritzako e-liburutegia proiektua saio informatiboak\nBi saio azaltzeko proiektua emango dira Zelaieta Zentroan liburu digitalak maileguen inguruan.\nHEZETASUN Ogenbarrenako dendarien eta ostalarien elkarteak, Amorebieta-Etxanoko Udalaren kolaborazioarekin, egoera txarrean dauden familiei laguntzera zuzenduta dagoen maletoi solidarioaren bigarren edizioa antolatu du. UMEEN MINBIZIAREN INGURUKO IKERKUNTZAN LAGUNTZEA da ekimenaren aurtengo helburua. Abenduaren 12an, 13an eta 14an gauzatuko da.\nEuskera ZEURE egiten baduzu, GURE hizkuntza izango da\nGutariko bakoitza bat gara. Euskarak gutariko bakoitza behar gaitu. Guztiok bat izan gaitezen euskaraz.\nDatorren asteazkenean, abenduaren 17an doluari buruzko hitzaldi bat izango dugu Zelaietan\nZelan aurre egin Gabonei etxeko norbait falta denean? Soraya Diezek, Emozioarte Zentroko psikologak, horretan aditua den heinean proposamen batzuk eskainiko dizkigu\nUrtarriletik aurrera hainbat ikastaro berri gauzatuko dira Zelaietan\nUrte osoko ikastaroetan lekua badago izena ematea posible da eta gainera aldiko ikastaro eskaintza zabala eskainiko da: sukaldaritza, bideo edizioa, dekorazioa, amigurumi... Guzti honetaz gain, mintegiak, hitzaldiak, erakusketak eta hainbat programazio prestatu dugu Zelaietatik denontzako.\n• Haurrentzako “Gabonetan Jai” Gabon egitaraua izango da Zelaietan, 0 eta 12 urte bitarteko umeei zuzenduta. • Klasikoek ere beren tokia izango dute, urteroko moduan: Gabonetako Kontzertua, Olentzero, Igoera Belatxikietara, Erregeen kabalgata…\nMarkeliñe konpainiaren estreinua izango da asteburuan Zornotza Aretoaren denboraldiari hasiera emanez\n• Testurik gabeko ikuskizuna da Kixote, eta bertan bi aktorek eta trapezista batek ametsak eta errealitatea aurrez aurre jarriko dituen istorioa aurkeztuko dute. • Familientzako beste hainbat antzezlan eta musika ikuskizun izango ditu programazioak.\nAldiko ikastaroetako matrikula oraindik zabalik dago!!\nMatrikulazio epearen barruan ez da jende nahikorik apuntatu ikastaroetan eta horregaitik izena emateko epea ikastaroa hasi baino 3 egun baino arinagora arte luzatzen da. Horrez gain, ikastaro batzuk beranduago hasiko dira izena emateko epea edukitzeko. Galdetu Zelaietan ikastaro batean interesaturik egon ezkero. Zerrendetan dauden guztiei telefonoz deituko zaie ikastaroa irten den ala ez jakinarazteko.\nNagusi Aretoak informatika aurreratuaren ikastaroa eskainiko du\n• Partaideek Open Office programa erabiltzen ikastea da ikastaroaren helburua: Testuak prozesatzen, Excel taula sortzen eta erabiltzen, aurkezpenak egiten… • Ikastaroa arratsaldez izango da, 18:00etatik 20:00etara, otsaileko eta martxoko astearte eta ostegunetan.\nAmorebieta-Etxanako inauteriak 2015. Egitaraua\nIRAKURKETA INDARTZEKO PROGRAMA 5-6-7-8 urteko haurrentzat. Dinamizatzailea: Jasone Turumbay\nGurasoentzako hitzaldi bat eta mintegi/tailer bat antolatu dira Zelaietan\nGure seme alaben hezkuntzan lagungarri izan daitezkeen klabeak ematea da hitzaldia eta mintegiaren helburua. Hurrengo otsailaren 23an maitasuna eta mugak aztertuko dira hitzaldi batetan eta martxoaren 2tik 16ra arte mintegi bat eskainiko da mindful teknika ikasteko. Ume zaintza zerbitzua dago izena aldez aurretik ematen bada.\nRebecca Place ipuin-kontalaria ingelesez\nThe very hungry caterpillar. Bilboko British Council eta Liburutegiak antolatuta.\n"Txirotasunaren aurrean, izan eragingarria" erakusteka Zelaieta zentroan\nMartxoaren 2tik 6ra bitartean, Vicente Ferrer fundazioaren inguruko erakusketa dago ikusgai Zelaieta zentroan, Ekin Soz. Koop.en eskutik.\nJarduerak martxoaren 2an hasiko dira eta hilaren 13an amaituko dira. Ohiko nekazaritza eta artisautza azoka eta erakunde adierazpenaz gain, ipuin kontalariak, bideo forum bat, antzerkia etab. egongo dira.\nAste Santuko LUDOTEKA BEREZIan izena emateko epea zabalik dago\nAste Santuan ludotekan zerbitzu berezia eskainiko da. Txanda bi izango dira (martxoaren 30etik apirilaren 1era eta apirilaren 7tik 10era). Txanda bakoitzak 5€ balio du eta plazak mugatuak dira.\nCecilia Paganini, ipuin-kontalaria.\nmartxoaren 12an, iluntzeko 19.00etan, "En la boca del lobo" ipuin sorta.\nZornotzako UZTARGI.KLIK argazkizaleen elkartearen erakusketa Zelaietan\nMartxoaren 10etik apirilaren 7ra ikusgai dago Zelaieta zentroan Amorebieta-Etxanoko argazkizaleen Uztargi-Klik elkartearen erakusketa kolektiboa.\nPeru Magdalena, idazlea, liburutegian\nDatorren martxoaren 24an, iluntzeko 20.00etan, Peru Magdalena idazlea liburutegiraino hurbilduko da.\nIbilaldiak Familian programaren bigarren irteera antolatuko da apirilaren 12an\nSaldropotik Ipiñaburura; parte-hartzaileek gazta egiten ikasteko aukera izango dute.\nAmorebieta-Etxanoko Udaleko osoko bilkurak aho batez onartu zuen, martxoaren 27an, hurrengo hiru urteetan (2015-2017) udalerrian euskararen erabilera sustatzeko helburu estrategikoak bereganatzen dituen ekintza plana.\nDatorren apirilaren 15ean zabalduko da izena emateko epea. 4-10 urte bitarteko umeentzako zuzenduko da programa hau (2005-2011).\nJan-Alai 2015 - Laugarren edizioan parte hartzeko izena emateko epea zabalik\n•\tTxapelketaren oinarriak eta izena emateko orriak eskuragarri daude Zelaietan eta www.amorebieta-etxano.eus eta www.ametx.eus web orrietan. •\tApirilaren 30ean amaituko da izena emateko epea. •\tPintxo berritzaile onenarentzako eta pintxo herrikoirik onenarentzako sariak 1.000 eurokoak izango dira. •\tZerbitzari profesionalena aukeratuko da, eta 500 euro zozketatuko dira bozketan parte hartzen duten bezeroen artean. Pintxoen Top Ten zerrenda ere osatuko da.\nKIDS & US. Ipuin-Kontalaria ingelesez\nApirilaren 18an. Bi saio: 11.30 / 12.15\nIbilaldiak Familian programaren hirugarren irteeraren data aldatu da.\nIbilaldiak Familian programaren hirugarren irteera MAIATZAREN 10EAN izango da, Makaztutik Areatzara. Gorbeiako Parketxea bisitatuko dugu.\n"Zoriontasunean hezten" gurasoentzako ikastaroan izena emateko epea zabalik\nUmeentzako egokiak diren jardueren bidez, Mindful meditazio teknika ikasi nahi duten gurasoentzat zuzendua dago.\nMatrikulazioa 2015/2016, Zubiaur musika eskola\nEpea: Maiatzaren 4tik 29ra. • Ordutegia: astelehenetik ostiralera (13:00-18:30) • Tokia: Zubiaur Musika Eskola. Elizalde kalea 2. • Tfnoa: 94 630 15 10\nEnrike Renteria kanpoko pintura lehiaketa. Zintzilik izeneko lehiaketarako olanak hartzeko epea zabalik\nZelaieta zentroan har daitezke olanak maiatzaren 12tik aurrera. Uztailaren 12an izango da “Enrike Renteria” kanpoko pintura lehiaketaren aurtengo edizioa.\nFanfarreen, banden eta kaleko musikarien Amorebieta-Etxanoko jaialdiaren X. edizioa ekainaren 19tik 21era izango da.\nHABE 3. maila/EGA Ekaina-Uztaila\nUrtza Taberna eta Harrison hotela izan dira “Zornotzan JAN ALAI” txapelketaren laugarren edizioaren irabazleak\nUrtza tabernak irabazi du pintxorik berritzaileenarentzako saria. Herri pintxorik onena, berriz, Harrison Hotelekoa izan da. Propi Erretegiko zerbitzariari aintzatetsi zaio profesionaltasun maila bikainena. Eskerrak eman nahi dizkie Udalak hiritarrei partaidetzagatik, 59.000 pintxo inguru saldu baitira.\nLarrea kiroldegiko eskaintza udarako\nUZTAILEKO IKASTAROAK ETA JARDUERAK - Izen-ematea: Ekainaren 16ra bitartean - Zozketa: Ekainaren 17an - Onartuen zerrenda: Ekainaren 18an - Ordaintzeko epea: Ekainaren 26ra bitartean.\nHaizetarako irabazleak berriro ere Amorebieta-Etxanon izango dira kaleko musikaren banden hamargarren edizioan\nEdizio berezi bat da, aurreko edizioetako banda saridunak lehiatuko baitira Sariak ere bereziak izango dira: 12.000 euro bandarik onenarentzat, 5.000 euro epaimahai herrikoiak hautatutakoarentzat eta 1.500 euro instrumentistarik onenarentzat Zelaieta Zentroan “Hoberenak” erakusketa ikusgai egongo da, banda irabazleek jaialdian parte hartzerakoan Unai Sasuategik hartutako argazkiekin\nLa fanfare en Petard bideoa\nHaizetara hasi baino lehen 2009ko irabazleak kontzertua eskaini zuten\nHaizetara 2015 ostirala bideoa\nHaizetara 2015 ostiraleko bideoa\nPerhaps Contraption, Amorebieta-Etxanoko Haizetara banda eta kaleko musikaren X. edizioko irabazlea\nPublikoaren saria The What Cheer? Brigaderentzat izan da. François Piriou (No Water Please) hautatu da instrumentistarik onena. Hamargarren edizioa berezia izan da aurreko edizioetako irabazleek parte hartu baitute.\nAmaiera eman zaio Musikaz Hobe proiektuaren bigarren edizioari\nZubiaur Musika Eskolaren gidaritzapean, 14 talde aritu dira Amorebieta-Etxanoko egoitzetan eta Nafarroa eguneko zentroan dauden edadekoei musika-ekitaldiak eskaintzen.\nHaizetara 2015 bideo-laburpena ikusgai\nImanol Gonzalez jaietako kartel lehiaketako irabazlea. Marmitako lehiaketa 2015 oinarriak\n• 2015eko jaietarako kartel irabazlea aukeratu zuen Jai batzordeak. • 14-35 urte bitarteko herriko gazteentzako izan da lehiaketa hauen kreatibitatea bultzatzeko helburuarekin. • Marmitako lehiaketa/txapelketa uztailaren 18an egingo da Zubiondo plazaren inguruan. • Izen ematea astelehenetik ostiralera 10:00etatik 13:00etara eta 17:00etatik 20:00etara izango da eta uztailaren 10ean eguerdiko 13:00etan amaituko da.\n- Lehiaketan parte hartzeko bi era daude: kanpoan egiten den txapelketa tradizionala eta “Zintzilik”, herriko balkoietan ikusgai dauden lanetatik onenak saritzen dituena. - Margolaria Euskal Artisten Elkarte ospetsuaren kide izan zen, 1937an elkartea desagertu zenera arte.\n• Uztailaren 15ean ekingo zaie, urteroko moduan, jaiei, edade eta gustu guztietakoentzat osatu den egitarau oparoaz. • Zornotza Xake Klubaren eskutik etorriko da pregoia aurten.\nSantiago Onaindia Ikerketa Beka 2015\nAmorebieta-Etxanoko Udalak, Ametx Erakunde Autonomoaren eskutik, EUSKAL LITERATURAREN alorrean IKERKETA sustatzeko xedeaz eta Santiago Onaindia idazlearen omenez, haren ikerketa- eta sorkuntza lanen jarraipena den urte birik behineko ikerketa bekaren 14. ediziorako deialdia egin du.\nSantiago Onaindia Ikerketa Bekaren 14. deialdia Oinarriak\nEUSKARA SAILAREN DIRU-LAGUNTZAK 2015\nUztailaren 1eko 184-15 zenbakidun presidente-erabakiaren bidez, Amorebieta-Etxanoko Ametx Erakunde Autonomoak onartu egin zituen euskarazko jarduerak sustatzeko diru-laguntzen emakida arautzen duen 2015eko deialdia.\nAurtengo irailean ere Zornotzako baselizak ezagutzeko ibilaldiak antolatuko ditu euskara zerbitzuak. Hiru zapatutan egingo da baselizak lotzen dituen ibilbide osoa; beti ere, gida euskaldunek lagunduta.\nIngelesa & frantsesa\nIrailaren 7an zabalduko da izena emateko epea.\nHasiera eman zaio Zelaieta zentroko ikastaroetan izena emateko epeari\n• Interesa dutenek irailaren 25era bitartean eman ahalko dute Zelaieta zentroan.\nHaur eta gurasoaen artean irakurketa sustatzeko programa.\nZornotza Aretoko udazkenerako programazio eszenikoa eta Zine-Zluba\nUrria: Antzerkia, Zine-Kluba, musika eta dantza. Azaroa: Zine-Kluba, familientzako antzerkia, musika, 0-3 adiñekoentzako antzerkia eta dantza. Abendua: Zine-Kluba, antzerkia eta musika.\nKATIXA AGIRRE, idazlea gurekin\nLiburutegian. Irailaren 29an. Iluntzeko 20.00etan. Atertu arte itxaron liburua izango da mintzagaia\nAndrés Espinosa gogoratuz\nUrterolez, Andrés Espinosa (1903-1985) , mendigoizale eta abenturari zornotzar ospetsuaren oroimenez, Ametx Erakunde Autonomoa eta Zornotza Mendi Taldeak antolatzen duten egitaraua.\nZozketaren ondoren onartuak eta erreserbak zerrenda.\nIrailaren 25an, 18:00etan. Liburutegian. 3-8 urte bitarteko haurrentzat. Story time: Cowboys and indians. Ez da izenik eman behar.\nTxistu Egunaren XV. edizioa ospatuko da larunbatean Amorebieta-Etxanon\n• Eibar, Iruña, Gasteiz, Bermeo, Durango eta Amorebieta-Etxanokoak dira herriko zoko guztiak musikaz blaituko dituzten bandak. • Arratsaldeko 17:30etan emango zaie hasiera herrian zehar egingo dituzten kalejireei.\nKINE RALLY: Amorebieta-Etxanoko Lehenengo Laburmetrai Lehiaketa\n• Urriaren 2tik 4ra burutuko da. • Saria: 500 euro eta Marieta Soulek sortutako trofeoa. • Parte hartzeko: bidaliguzu email bat kinezinekluba@gmail.com edo mezu bat Facebook-en bitartez:Facebook.com/KINE-RALLY • Gainera Igande eguerdiko 12etan laburmetraia guztiak proiektatuko dira Zornotza Aretoan. Sarrera dohanik!!\nYoga ikastaroa talde berria\nAsteazken eta ostiraletan izango da ordutegi honetan: 16:30-18:00\nMangamoreren IX. edizioak Bless 4 talde japoniar ospetsua ekarriko du\n• Japoniako kultura herriko txoko guztietan izango da urriaren 9tik 11ra bitartean. • 100 ikuskizun eta jarduera baino gehiago programatu dira adin guztietako jendearentzat. Hauen artean kontzertuak, ikuskizunak, tailerrak, umeentzako jarduerak, bideo jolasak, lehiaketak, etab. daude. • Zornotzako ostalariek pintxoak japoniar erara prestatuko dituzte eta hauek jateko aukera urriaren 10ean egongo da.\nBilboko Zuzenzinema taldearen Amore lana izan da Kine Rallyaren lehenengo edizioaren irabazlea\nGuztira, 7 izan ziren asteburu osoan garatu zen lehiaketan aurkeztu ziren film laburrak. Gaia librea bazen ere, kontuan hartu zen berdintasuna, LGTB kolektiboa, ingurumenarekiko errespetua eta tolerantzia jorratu izana. Lanak larunbat iluntzean aurkeztu ondoren, igandean izan zen lanak ikusteko eta sarien banaketarako ekitaldia.\nNerabeei eta smartphonei buruzko hitzaldia Zelaietan, KZguneak antolatuta\nFuntsezko tresna da gaur egun sakelako telefonoa nerabeen arteko komunikaziorako. Ezagutzen ditugu arriskuak? Badaukagu nahigabeak saihesteko bitartekorik? Gai horren gaineko hitzaldia eskainiko du KZguneak urriaren 27an, arratsaldeko 18:00etan, Zelaietan.\nNerabeak eta smartphoneak\nIpuin-Kontalaria - Oihana Etxagibel\nLiburutegian. Urriaren 24an.\nAmorebieta-Etxanok “501 baietz!” kanpaina martxan jarriko du euskararen alde\n• Euskaraz jakin zein ez jakin, euskararekiko konpromisoa hartu nahi duenak idatziz adierazi ahalko du twitteren edo e-posta helbide baten bidez • Urriaren 26an hasiko den kanpaina honek 500 konpromiso baino gehiago lortzea du helburu • Konpromiso guztiak jaso eta gero, horietako bakoitzak erantzuna izango du jendeari hartutako konpromisoa gogorarazteko\n13.000 lagun baino gehiagok parte hartu dute Mangamoreren barruan antolatutako 100 jarduera baino gehiagotan\n• Cosplay lehiaketa, Bless 4 talde japoniarraren kontzertua, umore horiko probak edota Akita Shiba Inu txakurren lehiaketa izan dira jarduerarik azpimarragarrienak. • Amorebieta-Etxanoko zein inguruko hotelak beteta egon dira egun hauetan.\n501 Baietz! Kanpoan geldituko zara?\n• #501baietz • 501baietz@ametx.net • Udal eraikinetan postontziak\nEnrike Renteria pintura lehiaketaren lan sarituen enkantea\nZornotzako koralak antolatuta, aurreko edizioetan saritutako lanen enkantea egingo da, eta bertan biltzen den dirua AIDAErentzat izango da.\n• Bainaren belaunaldia: Ustela, Pott eta Oh! da lanaren izenburua, eta Beñat Sarasola Santamariak egin du. • Lan honen helburua literatura aldizkarien azterketa sistemikoa egitea da, euskal literatur “esparrua” ikertuz, baita literatura aldizkari horien azterketa testual-estetiko bat egin ere. • Bestalde, Amorebieta-Etxanoko Udalak XIV edizioko irabazlearen berri eman du, Gorka Mercero Altzugarai izan da bekaduna Mundu-ikuskerak euskal narratiba garaikidean: modernitatearen krisitik postidentitatearen promesera lanarekin aurkeztua. • Beka honek 9.000 euroko zuzkidura dauka, eta lana burutzeko epea urtebetekoa da.\nAmeli, ipuinen jostuna - ipuin-kontalaria -\nazaroaren 27an arratsaldeko 18.00etan\nEuskaraz hitz egin nahi duzu? Euskarazko harremanak zabaldu nahi dituzu? Egin zaitez BERBAKIDE, eta etor zaitez BERBALDIETARA!\nLarrea kiroldegiko eskaintza 2016ko urtarriletik martxora\nZabalik dago Larrea kiroldegian eskaintzen diren kirol jarduera eta ikastaroetan izena emateko epea.


COVID19 litroak Mundaka: atxilotu bat eta zazpi ikertu; 2020ko irailak 20\nIstiluak 40 bat gazte Mundakako aparkaleku batean litroak egiten harrapatu ondoren\nErtzaintzak 25 urteko gazte bat atxilotu du, eta beste zazpi ikertzen ari da, agintaritzaren aurkako delitua egotzita. Segurtasun Saileko iturriek jakitera eman duenez, bi ertzain kolpatu dituzte.\nMundaka (Bizkaia). EiTBko bideo batetik ateratako irudia.\n447 kasu berrirekin eta %5eko positibitate tasarekin amaitu da astea EAEn\n8.465 isun jarri dituzte EAEn ekainaren 18tik, maskararekin lotuta\nErtzaintzak 25 urteko gazte bat atxilotu du, eta beste zazpi ikertzen ari da, agintaritzaren aurkako delitua leporatuta. Dirudienez, litroak egiten ari ziren Mundakako (Bizkaia) aparkaleku batean. Ertzaintza litrada desegitera joan denean istiluak izan dira.\nSegurtasun Saileko iturriek jakitera eman duenez, liskarretan bi ertzain kolpatu dituzte. Ertzainak artatu behar izan dituzte, baina zauri arinak dituzte.\nGertakariak 01:30 aldera jazo dira. Bertako bizilagunek Ertzaintzari abisua eman diote, eta ertzainak elkarretaratzea desegitera joan dira.\nPatruilak bertaratu direnean 40 bat gazte edaten ikusi dituzte aparkalekuan. COVID-19aren aurkako osasun neurriak urratzen ari zirela ikusita, ertzainak gazteak identifikatzen hasi dira, dagozkien salaketak jartzeko.\nBati identifikatzea eskatu diotenean, gazteak behin baino gehiagotan uko egin dio, eta ertzainei oldartu zaie. Ondoren korrikan ihes egin du. Ertzainek gaztea harrapatu eta atxilotu dute, desobedientzia eta agintaritzaren aurkako delitua egotzita.\nUne horretan, atxiloketa eragozteko pertsona talde batek ertzainak inguratu ditu. Ertzainen kontrako ostikoak eta ukabilkadak eman dituzte. Poliziek borrak erabili behar izan dituzte atxilotua ibilgailura eraman ahal izateko.


Ubuntu optimizatzeko trikimailuak | Consumer\nUbuntu optimizatzeko trikimailuak\nHainbat konfiguraziok hobetu dezakete Linux-en banaketa ezagun horren erabilera\nEgilea: Benyi Arregocés Carrere 2009-ko otsailak 3\nUbuntu banaketa bihurtu da azken urteotako Linux ezagunena eta sistema eragile orok zenbait aldaketa behar ditu afinatu eta prest jarri. Horietako askok ere balio dute Linuxen beste banaketa batzuetarako.\nUbuntuk, besterik adierazi ezean, programak, Linux munduan ohikoa den bezala. Hala ere, interesgarria da erabilgarri dauden beste batzuk instalatzea. oso erraza da prozesua, menu grafikoaren bidez “Aplikazioak/Gehitu eta kendu”, non guztien artean arakatu eta laburpena irakur dezakezu eginkizuna.\nAdibidez: gomendagarria da suebakia instalatzea Firestarter adibidez, erabiltzailea baimenik gabe sartzeko arriskuetatik babesten duena nabigazioan. Gainera, zer egin ezartzeko aukera ematen du programak Sarera konekta daitezke, eta zein ez. Bestelakoak programa aipagarriak 7-Zip dira, hainbat formatutan konprimitu eta deskonprimitzeko, ugaltzaileak Multimedia Mplayer eta VLC, eta espezifikoagoak diren beste batzuk, hala nola Kino, bideoa editatzeko, edo Audacity, audioa muntatzeko.\nOptimizatu alderdi grafikoak\nEguneroko erabileran interesgarria izan daiteke denbora aurreztea eskatzen duen hasierako pantaila desgaitzeko erabiltzaile-izena eta pasahitza. Segurtasun-arrazoiengatik, hau ordenagailua balitz bakarrik egin beharko litzateke finkoa eta pertsona bakarrak erabiliko du. Honi jarraitu behar zaio: hurrengo ibilbidea: “Sistema/Administrazioa/Sarrera-leihoa” eta “Segurtasuna” fitxan, aukera hau markatu behar da: “Aktibatu sarrera automatikoa” eta aukeratu erabiltzailea.\nEguneroko erabileran interesgarria izan daiteke erabiltzaile-izena eta pasahitza eskatzen dituen hasierako pantaila desgaitzea denbora aurrezteko.\nLehenespenez, Ubuntuko artxiboen nabigatzailea dokumentuak, irudiak eta ikus-entzunezko edukiak bistaratzen ditu. Ondorioz, baliabide asko kontsumitzen ditu zeregin horretan. Posible da “Editatu” aukeran klik eginez gero, ez ditu aldez aurretik erakutsiko ordenagailuko edozein karpetatan, gero “Lehentasunak”, eta “Aurrebista”. Leku horretan “inoiz ez” ezar daiteke fitxategi-mota bakoitzari, gehiago nabigatzeko arina, batez ere, argazkiak.\nUbuntuk hainbat efektu ditu mahaigaineko aldaketa ikusgarriak, Windowsek egiten duen bezala Ikuspegia. Erabiltzaile bakoitzak erabaki dezake efektu horiek interesatzen zaizkion edo nahiago du sistema osoak gehiago joateko aukeraren alde egin azkarra, nahiz eta itxura soilagoa izan. . alderdi honen konfigurazioa ibilbidean dago “Sistema/Lehentasunak/Itxura/Ikusizko efektuak” eta akatsa erdian dago aktibatuta, ondoriorik garrantzitsuenen artean erakargarriak eta apustu soilagoa.\nUbuntuk ez ditu, besterik adierazi ezean, kodekak hain audio- eta bideo-formatuak erreproduzitzeko aukera ematen dutenak MP3 bezalako ezagunak, ez direlako izan programatua, kode librearekin. Baina gehitu daitezke erraz, “Gehitu eta kendu” aukeran bilatzen bada “Ubuntu Limitted Extras” eta instalatu egiten da. Pakete honekin, gainera, Microsoft-en letra-motak, ingurunea Java, nabigatzailean flash teknologia erreproduzitzeko aukera ematen duen luzapena, eta LAME, MP3 fitxategiak eta diskoak erreproduzitzeko kodeka sor ditzakezu Etxeko DVDak.\nUbuntuk ez ditu, besterik adierazi ezean, MP3 bezain ezagunak diren audio- eta bideo-formatuak erreproduzitzeko aukera ematen duten kodekak, arrazoi sinple batengatik: ez dira programatu kode librearekin\nDVD disko komertzialak, film edo edukiekin telebistakoak, zifratuta saltzen dira. Ubuntun irakurtzeko errazena da Medibuntu, lege- edo filosofia-arrazoiengatik sartu ez den softwarea Canonical enpresan, Ubunturen jabea. Beharrezkoa da terminal bat irekitzea (“Aplikazioak/Osagarriak/Terminala”), Itsatsi kode hau barruan (komatxo hauek gabe: irekitzea eta ixtea): “wget izerdia http://www.medibuntu.org/sources.list.d/hardy.list -output-document=/etc/apt/sources.list.d/medibuntu.list” eta teklatuan “Enter” jartzea. Kontuan hartu behar da kodearen URLa banaketaren ezizena jarri behar da erabiltzea: “intrepid”, 8.10 bada, edo “hardy” 8.04 bada.\nOndoren urrats honi GPG zifratze-gakoa gehitzen zaio “apt-get update && sudo apt-get” duen biltegia install medibuntu-keyring && sudo apt-get update”. (e)n une horretan, Ubuntuk galdetu du ea pakete horiek egiaztatzea eta baietz erantzun behar da. Bat Medibuntuko biltegia instalatu ondoren, lerro hau itsatsi behar da: “apt-get install libdvdcss2 sudua”. Bestetik, Linux-en, Realen, kodeketarik ez duten formatuak erreproduzitzea Audioa, terminalean “sudo” kodea itsatsi behar da apt-get install w32codecs”.\nTerminal bidezko beste doikuntza batzuk\nPCa konfiguratzeko terminalaren erabilera urrundu egiten da Windows edo Mac Osera ohituta dagoen erabiltzaile baten errutinetako asko X Hala ere, Ubunturi buruzko foroak eta orriak mota horretako doikuntzek urratsez urrats azalduta dituzte zeregin bat optimizatzeko sartu behar diren datu guztiekin edo gailu jakin bat behar bezala instalatzea. Honetatik nola, aldaketak aplikatzean, kopiatu eta itsatsi besterik ez da egiten konplikazioa. Hauek dira beste bi zeregin terminal batetik Ubuntu optimizatzeko:\nKernel zaharrak ezabatu. kernel sistema eragilearen gunea da. Aldizkakoekin Ubunturen eguneratzeak; ohikoa da zenbait metatzea nukleoak, banaketak, prebentzioaren bidez, aurrekoak ez dira ezabatzen. Hala ere, ez da gauza arrarorik gertatzen zaharrak izateak 128 megabyte inguru hartzen ditu espaziokoa disko gogorrean. Ezabatzeko eta memoria aurrezteko, terminal bat ireki eta, lehenbizi, kode hau itsatsi behar duzu: “dpkg –get-selections’ grep linux-image”. Hala, zein nukleo dauden jakin daiteke instalatuta, “linux-image-2.6.24-23-generic” gisa zenbakituta. Azkena eta “linux-image-generic”, prozesuaz arduratzen dena eguneratzea. Gainerakoak honekin ezaba daitezke komandoa: “purge nukleoko suitua”, ordeztuz azken hitz hori ezabatu nahi den kernelaren izen zehatzagatik.\nGRUB konfiguratu. Ez badira aurreko kernel horiek ezabatuta, berri baten instalazioa GRUBen hobespenak aldatuko ditu, “kudeatzailea sistema eragileak baino lehenago hasten den abioa”, eta lanean hasteko modua hautatzeko. Hau Ubuntu eta Windows partekatzen direnean bakarrik gertatzen da korindio espazio bat ordenagailu berean, eta erabiltzaileak akatsa Microsoft-en softwarearekin, GRUBak aldatu egingo baitu erabaki hori.\nAldatu aurretik, GRUBren segurtasun-kopia, hurrengo kodea terminal batean: “izerdia cp /boot/grub/menu.lst /boot/grub/menu.lst.backup”. Edizioa “sudo gedit /boot/grub/menu.lst” itsasten denean egiten da. Horrek guztiak dauden orria automatikoki irekitzen du konfigurazio-datuak. Lerroa bilatu behar da “default” eta, ondoren, zenbaki bat jartzen dituen lekuan.\nLehenespenez Windows berriro abiarazteko edo erabiltzaileak hautatzen duen sistema zerotik zenbatu behar da (ez noiztik bat) orri horretan agertzen diren kernel titulu guztiak, memoria-testa eta “Beste batzuk” lerroa barne sistema eragileak”, nahi den zenbakia aurkitu arte. Bestalde, “timeout” agertzen den lerroan. pantailan GRUB zenbat denbora egoten den ezar daiteke erabiltzaileak erabaki behar du nola abiatu. Besterik adierazi ezean, 10 segundoan. “#hiddenmenu” lerroa bilatzen bada eta GRUB kuxina ezabatzen bada, piztean ez da sartuko ordenagailutik, baldin eta erabiltzaileak “Esc” sakatzen ez badu teklatua. Hori baliagarria izan daiteke ia beti sistema eragile bera. Aukera horien guztien ondoren aldaketak dokumentua gorde eta itxi botoian klik egin behar da.\nKonfiguratu goiko panela\nUbuntuk bi tresna-barra ditu akatsa. Bat behealdean, Windowsen antzera, non programak minimizatzen dira, eta bat goiko aldean, panel honetan menu guztietarako sarbideak daude eta konfigurazioak. Ideia praktiko bat hau da: panel honetan, gehien erabiltzen diren programetarako estekak daude, oso azkar irekitzea. Horretarako, nahikoa da softwarea “Aplikazioak” menuan aukeratzeko, sakatu eskuineko botoia eta egin klik “Gehitu” botoian jaurtigailu hau panelera”, non forman erakutsiko diren ikono txikienak.\nEskuineko botoiarekin klik eginez gero, goiko panelaren zati zuri bat, eta, ondoren, “Gehitu panelean”, hainbat lasterbide daude interesgarriak edo informazioa txertatzeko aukera panelaren barruko sistema eragilearena. Erabilgarria da Behartu itxiera eskua, aplikazioren bat aplikatzen bada ere blokeatu egiten du. Horrela, ikono horretan klik eginda, itxi edozein programa.\nakats erabiltzaile grub-eu linux-eu ubuntu\nMakina birtualak: zer dira eta zertarako balio dute?\n50 eurotik beherako ordenagailuak\nJosé Luis González, Granadako Unibertsitateko Hizkuntza eta Sistema Informatikoen saileko ikertzailea


“Iruñeko gizarte osoaren oinarrizko eskubideen zapalketa beste behin ere”\nAgurne Gaubeka – Hizkuntz Eskubideen Behatokiaren zuzendaria.\nIruñeako euskararen ordenantzaren aldaketarako Navarra+-k azaldutakoen aurrean, ezin gara isilik gelditu eta beharrezkoa da aldaketa horien oinarriak bozkatuko dituztenei ondorengoak gogoraraztea: Nafarroako berezko hizkuntza da euskara, legeak berak ere hala aitortzen duelarik, beraz, errespetatu, babestu, errekuperatu eta sustatzeko legezko eta justiziazko betebeharra dute erakunde publikoek eta ondorioz, Iruñeko udalak.\nEgungo marko juridikoak ez die debekatzen udalek beharrezko neurriak hartzea herritarren hizkuntza-eskubideak bermatzeko eta erakundeei, bere esku dauden neurriak hartzea dagokie. Hau da, legearen interpretazio positiboa egin beharra dago herritarren eskubideei dagokienean, udalaren lehentasuna izan behar baita, herritarrei beraien eskubideen egikaritza ahalbidetuko duen zerbitzua eskaintzea.\nBestalde, administraziora euskaraz zuzentzeko eskubidea ez da eskubide oso bezala egikaritzen, herritarrek esandakoa era zuzenean eta inongo eragozpenik gabe ulertua izango dela bermatu ezean. Eskubidearen alde aktiboa eta pasiboa bermatu behar dira eta horretarako hitz hutsalik ez, betebeharra duzu Maya jauna.\nLan-postuen merezimenduei dagokienean, eman beharreko zerbitzu eta departamentu guztietan herritarren hizkuntza-eskubideak bermatzeari begirako neurriak hartu behar dira (eta neurriok herritarren eskubideen bermea izan behar dute oinarri) eta ez, lanpostu horietara aurkezten direnen euskara ulertu eta erabiltzeko ezintasunen araberakoa.\nBehin eta berriz, funtzio publikorako sarbidean euskara ez dakiten pertsonak diskriminatuak daudela esaten ari dira eta hau astakeria hutsa dela deritzogu. Euskara jakitea ez da “elementu bereizle” bat (pertsonaren izaerarekin bat datorrena), euskara jakin eta erabiltzea edonori irekia dago, beraz euskaraz hitz egiten dutenak diskriminatuak daudela esateak atarramendu politikoa atera nahi dionaren seinale baino ez da. Zentsu honetan, udaleko departamentu bakoitzak elebitan funtzionatzeko gaitasunik ez badu eta herritarrek edozein izapide euskaraz egitea aukeratzen badute, beharrezkoa izango da itzulpengintza zerbitzua, administrazioaren efikazian geldotasuna ekarriko lukelarik eta herritarrak kaltetuak izan direlarik itzulpengintza-zerbitzuaren saturazioaren ondorioz.\nUdalak jarritako prentsa iragarki zein ikus-entzunezko medioetan euskararen presentzia jaistea eta gaztelaniari baino lau aldiz presentzia txikiagoa ematea berdintasuna eta hizkuntza-eskubideen kontrako neurri argia dira, euskara gutxika desagerrarazteko asmoz. Euskarak gaztelaniak baino lau aldiz balio txikiagoa esatea bezala da.\nEuskararen ordenantza berrirako planteatzen diren neurriek, udalak herritarrei ematen dien zerbitzuan atzerapausoak dakartzate, herritarren arteko berdintasun eta justizia eza eta Iruñeko berezko hizkuntzaren prestigio eta sustatzearen kontrakoak direlarik.\nIruñeko gizarte osoaren oinarrizko eskubideen zapalketa beste behin ere.


Desembalaje azokak datorren larunbatean irekiko ditu ateak BEC-en. Deia, Noticias de Bizkaia\n7.000 metro karratuko erakusketa, 60.000 pieza arte bilduko ditu\nEUROPA PRESS - 2018(e)ko martxoaren 5a, astelehena - 11:28etan eguneratua\nImagen de archivo de Desembalaje 2017.\nDesembalaje azokaren 37. edizioa Barakaldoko BEC-era helduko da datorren larunbatean eta igandean, martxoaren 10ean eta 11an. Halaere, erakusketa, 7.000 metro karratukoa, 60.000 pieza bilduko ditu.\nBILBO. Desembalaje azoka estatuko garrantzitsuen artean dago antigoalen salmentari dagokionez eta bertan antzinako artikulu mota ugari izango dira salgai: Adibidez, argazki-makinak, maletak, apainketa-artikuluak, altzairuak, koadroak, komikiak... denak "vintage" istilukoak eta, beraz, oso aproposak bai dekoratzaileentzat, bai altxor-biltzaileentzat, baita antzinako gauzen lagunentzat ere.\n37. edizio honetan erakusketaren 7.000 metro karratuetan Espainia nahiz atzerriko 130 saltzaile baino gehiago bilduko dira. Guztira, 60.000 objektu baino gehiago egongo dira salgai, 5 eurotik aurrera, datorren igandera arte bisitatu ahal izango den azokan.\nPasa den urtean, Desembalaje azoka Estatuko inportanteenetarikoen artean sendotu zen antigoalen salmentari dagokionez bisitarien kopuruagatik -60.000 lagun baino gehiago igaro ziren azokara-, erakusketaren azaleragatik -7.000 metro karratu-, eta saltzaileen kopuruagatik.\nOhikoa denez, azokak beste eginkizun batzuk eskainiko ditu hara joango diren bisitarientzat. Izan ere, hiru tailer egongo dira dekorazioaren ingurukoak. Bertan, objektuen konbinaketak edota dekorazio-teknikak azalduko dira.\nJuncal Molinerok altzairuak margozteko teknikak irakatsiko ditu, Chus Canok 'moodboard' delakoak asmatzeari buruz eta azkenik, dekoratzaile honek ibilbide bat egingo du azokan zehar objektu bitxienak erakusteko. Beste alde batetik, familia osoarekin joan nahi dutenentzat, azokan ume-parke bat egongo da monitoreekin.\nAzoka bisitatzeko sarreraren balioa 6 eurokoa izango da, egun bakarrerako, eta 8 eurokoa bi egunetarako. Azokak garraio-zerbitzua ere eskainiko du erositako produktu handiak eramateko.


Home / Genero-indarkeria / Emakume baten heriotza Mungian\n09:39\tGenero-indarkeria 1,992 Views\nEmakundek-Emakumearen Euskal Institutuak Mungian gertatutako emakume baten heriotzaren aurrean, bere gaitsezpena eta salaketa azaldu ditu. Emakundek hiritarrei deia egiten die emakumeen kontrako indarkeria salatu dezaten, jarrera aktiboa izan dezaten emakumeen kontrako edonolako jarrera iraingarrien aurrean inolako tolerantziarik ez onartzeko, eta gogoratu du era honetako indarkeria emakume eta gizonen arteko ezberdintasunaren adierazgarri latz eta gogorrena dela. Emakundeko zuzendariak, Izaskun Landaidak, bihar Mungian egingo den kontzentrazioan parte hartuko du eta dei egiten die hiritarrei antolatzen diren kontzentrazioetan parte hartzeko. Gizarte osoaren inplikazioarekin bakarrik eta emakume eta gizonen berdintasuna lortzeko behar den balio aldaketekin lortuko da, Emakunderen iritziz, egun batean emakumeen kontrako indarkeriarekin amaitzea.\nPrevious Martxoaren 14a Antzerkia: “Harta de cuentos”#8martxoa\nNext Feminista erakunde zentratu egingo hil bakoitzaren 25ean, eta horrek ez zuen urtez buelta, gaitz hau geldiarazteko neurriak eskatu


Heziketa fisikoa: apirila 2020\nOSTEGUNA (APIRILAK 30)\nGorputz adierazpena eta erritmoa\nSaio honen helburu nagusia gorputz adierazpena eta erritmoa lantzea izango da. Hala ere, gorputz adierazpena edo erritmoa lantzen hasi zuen gorputza mugitzeko eta berotzeko proposamen batzuk dauzkazue.\nBideoan azaltzen diren adibideak jarraituz animalien ibilkera imitatuz etxetik zehar mugitu, eta ea etxekoek zein animali zaren asmatzen duten....\nBideoan azaltzen diren emozioak zure gorputz eta aurpegiarekin etxekoei adierazi, ea asmatzen duten nola sentitzen zaren...\nBy LA ANUNCIATA IKASTETXEA ordua: apirilak 30, 2020\nASTEARTEA (APIRILAK 28)\nOndo gosaldu dezute? Erantzuna baizkoa izatea espero dut. Saio honetan indar asko behar duzue proposatzen diren ariketak aurrera eramateko. Animo!\nBy LA ANUNCIATA IKASTETXEA ordua: apirilak 26, 2020\nOSTEGUNA (APIRILAK 23)\nSaio honen helburu nagusia proposatutako erronka desberdinak egiten saiatzea izango da, horretarako material gutxi beharko duzue. Erronka ezberdinak daude, batzuk erraz lortuko dituzuenak eta beste batzuk ia ezinezkoak direnak; baina gogoratu garrantzitsuena saiatzea dela!!! Hasieran, beroketa bezala pare bat bideo dituzue, eta amaieran malgutasun saio bat egitea proposatzen dizuegu. Gogor saiatu!!\nBy LA ANUNCIATA IKASTETXEA ordua: apirilak 23, 2020\nASTEARTEA (APIRILAK 21)\nNahiz eta etxean egon seguru nago aktibo mantendu zaretela. Proposamen ezberdinak egingo dizkizuet gorputza aktibo mantentzeko.\nSaio honen atal nagusia dantzetan oinarrituko da. Saio hasieran beroketa ariketa batzuk egingo dituzue eta ondoren dantza mota desberdinetako bideoak ikusiz dantza egiten saiatu beharko zarete. Eta saioa amaitzeko lasaiketa jarduera batzuk egitea proposatzen dizuegu. Animo eta mugitu zure gorputza!\nBy LA ANUNCIATA IKASTETXEA ordua: apirilak 21, 2020


Linguaskill test berria eta ordenagailu bidezko azterketak, Cebancek ingelesa ikasteko zerbitzura jartzen dituen bi baliabide berri | CEBANC\nLinguaskill test berria eta ordenagailu bidezko azterketak, Cebancek ingelesa ikasteko zerbitzura jartzen dituen bi baliabide berri\nLinguaskill, Cambridgeko Unibertsitateko maila anitzeko test berria, eta ordenagailu bidezko azterketak, Cebancek ingelesa ikasteko zerbitzura jartzen dituen bi baliabide berri\nCambridgeko Unibertsitatearen Linguaskill baliabide berria eskaintzen duen "Official Test Venue" zentro ofizial bakarra bihurtu da Cebanc. Linguaskill maila anitzeko test bat da, eta azkar eta zehatz ziurtatzen du ingelesaren ezagutza-maila, Cambridgek emandako ebaluazio ofizial baten bidez. Linguaskill ingeles test malgu bat da eta hautagaiak ebaluatu behar dituen trebetasunak aukeratzen ditu: Reading eta Listening (konbinatuak), Writing eta Speaking.\nCebankeko ingeles ikasleen zerbitzura dagoen baliabide berri hori Cebancek LTS (Language Testing Services) enpresarekin lortutako akordioari esker lortu da. LTS Cambridgeko Unibertsitateko ES409 zentro baimendua kudeatzen duen enpresa da.\nLinguaskillek adimen artifizialean azken teknologia eskaintzen du, azterketaren zailtasuna hautagaiaren ingeles mailara egokituz.\nEmaitzak 48 ordutan daude eskuragarri, eta bat datoz Europako Erreferentzia Esparru Bateratuarekin (EEEB) hau da, hizkuntza-gaitasunak deskribatzeko nazioarteko estandarrarekin. Modalitate hau, batez ere, pertsona helduei, enpresei eta unibertsitarioei zuzenduta dago.\nBestalde, eta hau ere LTS (Language Testing Services) zentroarekin lankidetzan, Cebanc izango da Cambridgeko ordenagailu bidezko azterketa ofizialak egingo dituen zentro bakarra. Horrela, Cebanc izango da azterketa-modalitate hori egingo duen Donostiako lehen ikastetxea, ez bakarrik ikasleentzat, baita KET, PET, First Certificate, Advanced eta Proficiency azterketetan modalitate hori aukeratzen duten ES409 ikastetxeko hautagai guztientzat ere.\nCambridge English-eko azterketak ordenagailuz egiteak, Computer Based Exams modalitatean, abantaila garrantzitsu batzuk eskaintzen ditu:\nEmaitzak 2 astetan bakarrik.\nMatrikulazioa azterketa egin baino astebete lehenagora arte.\nSistema informatiko seguruak.\nES409 zentro baimenduak (Language Testing Services) azpimarratu du Cebanceko langileen instalazioak eta profesionaltasuna erabakigarriak izan direla lankidetza-hitzarmen hau lortzeko orduan. Hemendik aurrera, Cebancera hizkuntza-gaitasunak hobetzera joaten diren pertsonek baliabide berritzaile horiek baliatu ahal izango dituzte, ingelesa ikasteko prozesuan erraztasunak emateko.


HABE IKASBIL: Lo egitea, atsedena baino askoz gehiago\nElhuyarreko Ana Galarraga zientzia-komunikatzaileak loak gure osasunean duen eragina eta garrantzia izan du hizpide EITBko Ahoz aho saioan. Egindako hainbat ikerketak diotenez, loa zuzenean lotua dago, adibidez, gure oroimenarekin eta ikasketa-prozesuarekin. Eta prozesu horretarako, ezinbestekoa dugu gutxieneko ordu-kopuru bateko loaldia.\nBideoan erreferentzia egiten zaion artikulua hemen duzu osorik irakurgai.\nILAZKI SERRANO.- Begira, loari buruz hitz egingo dugu. Ikerketak egiten dira, noski. Uste baino garrantzitsuagoa da lo ondo egitea?\nANA GALARRAGA.- Bai, hori da, hori da. Ba, ikertzaileek aztertu dutenean, askotan atera izan dute zer lotura daukan, adibidez, oroimenarekin eta ikastearekin. Eta hori ere nik uste dut ikasi dugun guztiok eta denok pasa gara eskolatik, ba badaukagula horren esperientzia, pasa gera horretatik eta badakigu zer garrantzitsua den lorik egitea oroimenean finkatuta gelditzeko aurretik ikasi dugun hori. Ez badugu lo ondo egiten, ahaztu egiten zaigu askoz errazago. Baina, ez hori bakarrik, ez ikasketa-prozesuan bakarrik: oroimenak, gordeta geratu behar diren horiek gordetzeko eta gorde behar ez direnak ezabatzeko, bestela gehiegi izango litzateke, horretarako ere ezinbestekoa da loa.\nILAZKI.- Zer interesgarria.\nILAZKI.- Azkenean pentsamendu negatiboak uxatzeko daukagun mekanismoetako bat loa delako.\nANA.- Bai , eta ez hori bakarrik. Gure garunak dauka gaitasun mugatua eta den-dena ezin dugu gorde. Hori garbi dago. Orduan, badaude oroimen batzuk, ez bakarrik ez ditugunak behar baizik eta gainera kalteak egingo lizkigukeenak. Baina horiek, loaren prozesuaren bitartez, ba hor neuronen arteko loturak, sinapsiak izena dute, ba, horiek berrantolatu egiten dira, eta horri esker oroimena gelditzen da finkatuta eta garbituta.\nILAZKI.- Gure bizitzako heren bat pasatzen dugu lotan.\nILAZKI.- Hau gustatu zait, zeuen erreportajea da hau, Elhuyarren aldizkarian: Loa atsedena baino askoz gehiago. Loak ez balu funtzio guztiz ezinbestekoa izango eboluzioaren akatsik handienetako bat …\nANA.- Bai, bai, bai.\nILAZKI.- … izango litzateke.\nANA.- Bai, bai. Beno, hala da. Berez, eboluzioan… eta gainera, espezie bakoitzak dauka bere patroia eta bere.. ez bakarrik iraupena, baizik eta egunean zenbat aldiz dagoen zatikatuta, eta hori espezie bakoitzarena berariazkoa da. Eta gure kasuan, ba beno egiten dugu lo egunean ordu batzuk jarraian eta ordu-kopuru hori alda daiteke. Esaten dute askotan 8 ordu izan behar duela. Hori beno ez da hain zorrotz: 6 eta 9 orduren artean izan beharko luke, ikusi delako 6 baino gutxiago ez dela nahikoa orain aipatuko ditugun gainerako prozesu guztiak gerta daitezen, ez bakarrik oroimena, askoz gehiago dira. Eta 9 baino gehiago ere ez dira onuragarriak. Orduan hori, 7 bat ordu…\nILAZKI.- Ez gutxi, ez asko.\nANA.- Bai. Bataz beste, 7 bat ordu. Beno, hori norberaren arabera ere bada, adinarekin ere aldatu egiten da, eta norberaren jarduerarekin ere bai.\nILAZKI SERRANO.- Esan didazu animalien bizitzaren parte dela loa, animalia guztiena, bakoitzak bere erara. Gizakiok ia 30 urte pasatzen ditugu lo. Ni super lotia naiz, ni oso aldekoa naiz honena e. Baina, oroitzapenak antolatzen, memoria egituratzen…\nANA GALARRAGA.- Hori da.\nILAZKI SERRANO.- … gure defentsa-sistema indartzen, umeak hazten noski, garuna garbitzen. Ze garrantzitsua hau.\nANA GALARRAGA.- Bai. Ba, saguekin egindako esperimentuetan ikusi dute lotan daudenean garuneko egiturak uzkurtu egiten direla, eta orduan, egituren artean espazio libre gehiago gelditzen da eta horrek egiten du isuria azkarrago pasatzea eta dena horrek garbitu egiten du. Eta horregatik deitzen zaio, glia denez hor tartean dagoen ehuna, ba “sistema glinfatikoa”, sistema linfatikoarekin parekatzeko, ba sistema hori deskubritu dute badaukagula garunean eta horrek balio du garbitzeko gure garunak sortzen dituen hondakinak.\nILAZKI SERRANO.- Kalitatezkoa. Azkenean orduetan neurtzen dena. Batzuetan zer ondo lo egiten dugun eta beste batzuetan ez: Telefonoari begira gaude eta buruko minarekin gaude, telebista jarrita daukagu, siestan gaudenean ametsetan …\nANA GALARRAGA.- Ez dugu deskonektatzen esaten dena..\nILAZKI.- telebistak esaten duenarekin. Ez dugu deskonektatzen. Deskonektatu egin behar da ezta lotan gaudenean.\nANA.- Bai, eta gainera gaur egun hori deskonektatzea, konektatuta benetan elektronikoki gauden, ba horretarako ez da bakarrik zenbat ordu, da aipatu duguna kalitatezkoa. Zeri deitzen zaio kalitatezkoa? Ba, lo sakonean edukitzea zikloak eta horiek betetzea. Ba REM fasea da lo sakoneko fasea eta ba gauero izaten ditugu bospasei. Orduan oso garrantzitsua da lo jarraian egitea eta ondo. Badaude beste arazo batzuk APNEa adibidez, ez? arnasa ezin duzula ondo hartu eta orduan esnatu egiten zara, nahiz eta zu kontzientea ez izan, baina horrek eragotzi egiten dizu lo sakonera iristea eta loaldi hori ez da kalitatezkoa.\nHitz egin dezagun ametsei buruz\nLotan gaudela beharrezkoa eta sanoa omen da amets egitea. Eta nahiz eta askotan ez ditugun ametsak gogoratzen, badira zenbait errepikatzen direnak.\nAuthor: Galarraga , Ana


Eman botoa, Tokikom Sarietan - Urumea - Kronika.eus\nEman botoa, Tokikom Sarietan\nKronika - Erredakzioa 2020-10-28 08:55\nUrtero bezala, TOKIKOMek, toki komunikabideen bateraguneak, TOKIKOM Sariak banatuko ditu aurten ere, euskarazko toki komunikabideetan egiten den eta sarritan oso ezezaguna den kazetaritza lan bikaina aldarrikatu eta gizarteratzeko asmoz.\nUrtero bezala, hiru sari banatuko dira, euskarazko toki komunikabideetan azken urtean argitaratutako azalik onena, edukirik onena eta ikus-entzunezkorik onena saritzeko. Sari horiek adituek osatutako epaimahai batek banatzen ditu. Aurtengo epaimahaia Euskal Herriko Unibertsitateko Tania Arriagak eta Edorta Aranak, eta Mondragon Unibertsitateko Zuriñe Maguregik osatzen dute.\nAurtengo edizioan, gainera, laugarren sari bat izango da: Komunitatearen saria, irakurle, erabiltzaile eta ikus-entzuleok erabakiko duzuena. Azaroaren 8ra arte, toki komunikabideen jarraitzaileok aukera daukazue epaimahaiak aukeratu dituen bederatzi finalisten artean zuen gogokoena aukeratzeko. Parte hartzea oso erraza da, bi urrats baino ez dira:\nArretaz aztertu epaimahaiak aukeratutako finalisten zerrenda.\nBozketa orrira joan, eta han aukeratu zein den zure gogokoena.\nParte hartu nahi? Sartu, bada, oraintxe, finalistak ikusteko orrian, hartu denbora denak patxadaz begiratzeko, eta erabakita hartu ondoren, aukeratu zure gogokoa bozketa orrian. Lehia bizi-bizi dago!\nZein da toki komunikabideetako urteko lanik onena?\nAzaroan sarituko dira 2020an toki komunikabideetan argitaratutako lanik onenak, eta orain publikoak ere bozkatu dezake zein den bere gogokoena.\nAnimatu eta parte hartu! Ikusi zeintzuk diren finalistak, eta aukeratu zure gustukoena. Zure botoak Komunitatearen saria erabakitzen lagunduko du.\nAzkar ibili, bozkatzeko azken eguna azaroaren 8a da eta!


Liburu digitalen negozioak mesede egiten die autoreei, baina kalte egiten die liburu-saltzaileei, banatzaileei eta agenteei | Consumer\nLiburu digitalen negozioak mesede egiten die autoreei, baina kalte egiten die liburu-saltzaileei, banatzaileei eta agenteei\nEspainian dagoeneko aztertzen ari dira merkatu-modu berri hori\nLiburu digitalen negozioak arrakasta izan du herrialde askotan, nahiz eta Espainian argitaletxeek ez duten haien alde egin oraindik. “Teknologia berriei esker, gainera, argitaletxeek paper-formatuko salmentak handitu ditzakete”, dio Javier Celayak, Dosdoce.com atari kulturalaren bazkide fundatzaileak eta Espainiako Aldizkari Digitalen Elkarteko (ARDE) lehendakariordeak.\nHarper Collins argitaletxeak, adibidez, %30 handitu ditu salmentak, “erabiltzaileei liburu osoa sarean irakurtzeko aukera eman dielako merkatura atera baino 30 egun lehenago”. Celayak Santanderko Menéndez Pelayo Nazioarteko Unibertsitatean eman duen beste datu garrantzitsu bat da 2007an Hachette argitaletxearen salmenten %6 liburu elektronikoak izan zirela.\nLiburuen salmentagatiko mozkin-banaketari dagokionez, aldaketak autoreari laguntzen dio, plataforma berriekin salmentaren irabazien %80 inguru jasotzen baitu, editore digitalaren arabera. Ohiko negozio-ereduarekin, autoreak irabazien %10 jasotzen du, eta gainerakoa editorearen, banatzailearen eta saltokiaren artean banatzen da.\n“Pirateriaren” beldur orokorrari eta egile-eskubideak galtzeko aukerari dagokienez, Celayak uste du “lana babesteko teknologia nahikoa dagoela”.\nlibros-eu negocio-eu onurak salmentak zelaia


Saint-Eugène (Charente-Maritime) - Wikipedia, entziklopedia askea.\nPierre BOUCHE (2014-2020)\n45° 30′ 27″ N, 0° 17′ 09″ W / 45.5075°N,0.2858°W / 45.5075; -0.2858Koordenatuak: 45° 30′ 27″ N, 0° 17′ 09″ W / 45.5075°N,0.2858°W / 45.5075; -0.2858\nSaint-Eugène (Charente-Maritime) (Frantzia)\nSaint-Eugène (Charente-Maritime) (Charente-Maritime)\nBarret, Guimps, Lachaise, Saint-Palais-du-Né, Archiac, Arthenac eta Brie-sous-Archiac\nSaint-Eugène Frantziako udalerria da, Charente-Maritime departamenduan dagoena, Poitou-Charentes eskualdean. 2013an 287 biztanle zituen.\n2007an Saint-Eugène udalerrian erroldatutako biztanleak 317 ziren. Familiak 122 ziren, horien artean 24 pertsona bakarrekoak ziren (4 bakarrik bizi ziren gizonak eta 20 bakarrik bizi ziren emakumeak), 41 seme-alabarik gabeko familiak ziren, 49 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 143 etxebizitza zeuden, 124 familiaren etxebizitza nagusia ziren, 10 bigarren erresidentzia ziren eta 9 hutsik zeuden. 142 etxeak ziren eta 1apartamentu bat zen. 124 etxebizitza nagusietatik 97 bere jabearen bizilekua ziren, 23 alokairuan okupaturik zeuden eta 3 doan lagata zeuden; 5 etxek bi gela zituzten, 8 etxek hiru zituzten, 31 etxek lau zituzten eta 79 etxek bost zituzten. 98 etxek euren parking plaza propioa zuten azpian. 41 etxetan ibilgailu bat zegoen eta 71 etxetan bat baino gehiago zituzten.\nSaint-Eugène udalerriko biztanleria-piramidea 2009an .\n2007an lan egiteko adina zuten pertsonak 194 ziren, horien artean 156 aktiboak ziren eta 38 inaktiboak ziren. 156 pertsona aktiboetatik 146 lanean zeuden (78 gizon eta 68 emakume) eta 10 langabezian zeuden (4 gizon eta 6 emakume). 38 pertsona inaktiboetatik 13 erretiraturik zeuden, 14 ikasten zeuden eta 11 "bestelako inaktibo" gisa sailkaturik zeuden.\n2009an Saint-Eugène udalerrian 124 unitate fiskal zeuden, 320 pertsonek osaturik. Pertsona bakoitzeko diru-sarrera fiskalaren mediana urteko 16.132 euro zen. \n2007an zeuden 16 komertzioetatik, 1 janari enpresa zen, 1 bestelako produktu industrialen fabrikazioko enpresa zen, 3 eraikuntza enpresak ziren, 4 ibilgailuen saltze eta konpontze enpresak ziren, 1 ostalaritza eta jatetxe enpresa zen, 3 higiezinen enpresak ziren, 2 zerbitzu enpresak ziren eta 1 administrazio publikoko enpresa zen.\n2009an zeuden norbanakoentzako 5 zerbitzu publikoetatik, 1 ibilgailuen konpontzeko eta nekazaritza tresnetako lantokia zen, 1 igeltseroa, 1 margolaria, 1 zurgina eta 1 jatetxe.\n2000. urtean Saint-Eugène udalerrian 34 nekazaritza-ustiategi zeuden.\nArchiac (2,0 km)\nArthenac (2,6 km)\nBrie-sous-Archiac (3,9 km)\nSaint-Palais-du-Né (4,1 km)\nLachaise (4,3 km)\nGuimps (5,6 km)\nMultimedia: Saint-Eugène (Charente-Maritime)\nBNF: 15249187c (data)\nOrriaren azken aldaketa: 26 abendua 2019, 11:23.


Hotza ala beroa? Nola jakin minarentzat hobea den | Consumer\nHotza ala beroa? Nola jakin minarentzat hobea den\nBeroa eta hotza dira mina arintzeko terapia ez-inbaditzaileen bi modu ohikoenak\nEgilea: montsearboix 2016-ko abuztuak 19\nBizimodu aktiboa izatea eta ariketa fisikoa modu erregularrean egitea ezinbestekoa eta onuragarria da osasunerako. Hala ere, batzuetan, zenbait arazo erantsi izaten ditu: zaintiratuak, tendinitisa eta karranpak, grabitate-maila desberdinekoak. Baina, era berean, molestia batzuk ez dira kirol praktikaren ondorio zuzena, hala nola muskulu-kontraktura, menstruazio mina edo artrosia. Artikulu honetan azaltzen da nola jokatu behar den min jakin baten aurrean, hotza noiz eta noiz eman, nola egin behar den eta zer neurri hartu behar diren.\nHotza ala beroa? Zer da hobea lesio bakoitzerako?\nOro har, beroa egoera kronikoetan eta hotzetan erabiltzen da. “Lesio akutua, zaintiratua edo muskuluen distentsioa adibidez, hantura eragingo du, eta, seguru asko, hantura, minarekin batera. Kasu horretan, hotz-aplikazioak odol-fluxua murriztu egingo du kaltetutako eremura, eta horrek ere hantura eta hantura eragingo ditu, eta horrek ere murriztu egingo ditu. Horrelako kasuetan, lesioa gertatu ondoren, RICE akronimoari jarraitu behar zaio: atsedena, izotza, konpresioa eta goratzea”, azaldu du Jose Manuel Brandi de la Torrek, Espainiako Fisioterapeuten Elkargoen Kontseilu Nagusiko idazkari nagusiak.\nBestalde, adituaren esanean, lesio kronikoek hainbat ehun gehiegi erabiltzearen ondorio izaten dira: mina eragiten dute, eta, ondorioz, kontrakturak eta malgutasunaren murrizketa, “tenislariaren ukondoa, akila-ukondoa, akiletako tendinitisa eta akiletako tendinopatia bezala”.\nNoiz eta nola aplikatu krioterapia\nHotzarekin edo krioterapiarekin egindako tratamenduak odol-fluxua kaltetutako eremura murrizten laguntzen du lesio akutuetan. Hori onuragarria da lesio baten hantura-fasean (lesioa gertatu osteko lehenengo 72 orduetan edo lehenago zegoen bat larriagotzean), zauritutako eremuan pilatzen den hantura eta hantura murrizten laguntzen baitu. Mina eta espasmoak murrizteko ere egokia da terapia hau.\nHotzetan, 1-2 orduz behin eta 10-20 minutuz egin behar da hotza.\n“Lesioa gertatu eta gutxienez 72 orduko epean erabili behar da, giharretako minik edo gauez minik ez duen bitartean edo goizean esnatzean. Denbora horretan, saihestu egin behar da beroa, alkohola eta masajea erabiltzea (lesionatutako gunean), eta horrek areagotu egiten du odol-fluxua eta gero hantura”.\nHotza 1-2 orduz behin eta 10-20 minutuan aplikatzen da. Era askotara egin daiteke: izotz-kubotxoen poltsa baten bidez, kaltetutako ilar-sorta batekin, eta berriro erabil daitezke, berriro ere izozkailuan, behar adina aldiz (baina ez dira kontsumitu behar, desizoztu eta izoztu egin badira). “Konpresa hotzak edo produktu izoztuak erabiltzen direla zaindu behar da, erredurak azkar eta babes egokirik gabe eragin baititzakete (eskuoihal bat edo hesi-oihal bat)”, adierazi du adituak.\nBrandi de la Torreren hitzetan, “egokiena da olio-kantitate txiki batekin igurtzita, Brandi de la Torrek dioenez”, ez du aholkatzen masajeak izotzarekin edo ur izoztuan (izotzarekin), eta fisioterapeutak egiten ez baditu, ez da komeni.\nBeste gomendio batzuk hauek dira: oso kontuz ibili adin aurreratuko pertsonekin, haur txikiekin, diabetearekin, zirkulazio-arazoekin edo hotzarekiko hipersentiberatasunarekin.\nNoiz eta nola aplikatu termoterapia\nEz da komeni beroa erabiltzea hantura, zirkulazio txarra edo diabetesa badago, besteak beste.\nLarruazalean aplikatutako beroak edo termoterapiak areagotu egiten du bere tenperatura eta azpiko ehunena. Horrek odol-hodiak dilatatzen ditu, hala nola arteriak, eta horri esker, odol gehiago jariatzen da inguruan. Fluxu-gehikuntza horrek hondakinetatik hondakinak kanporatzen, mantenugai gehiago iristen eta ehunak lasaitzen laguntzen du. Odolaren tenperatura igotzeak ere berotu egiten du inguruko aldea, eta areagotu egiten du ehun bigunen malgutasuna.\n“Lesio batek 72 ordutik gorako eboluzioa duenean, artikulazioetan edo muskuluetan zurruntasun kronikoa dagoenean eta artikulazioetan mina dagoenean, beroa erabiltzea gomendatzen da bero heze gisa (bainua edo ur beroa, ur beroko botila, gela termikoa, etab.). edo bero lehor gisa (kuxin beroa edo manta elektrikoa)”, azaldu du Brandi de la Torrek.\nAplikatzeko modua 10-20 minutu bitartekoa da, fisioterapeutak denbora gehiago adierazten ez badu behintzat. Ez da komeni beroa erabiltzea hanturarik, zirkulazio txarrik, diabeterik, larruazalaren sentsibilitate aldaturik edo infekzio-prozesurik badago, ezta zauri ireki batean edo jostura-puntuekin ere.\nLesio baten aurrean, noiz joan behar da fisioterapeutarengana?\nBaina noiz joan behar da fisioterapeuta batengana? Herritar gehienek ez dakite noiz komeni den fisioterapeuta batengana joatea, ezta osasun-profesional horrek egin dezakeen hori ere. Izan ere, mina jasaten denean, edozein motatakoa izanik ere, lehen aldia bada, zaila da norengana jo. Familiako medikuak lagundu dezake, edo baliteke profesional espezializatuenen bat behar izatea.\nFisioterapiak lesioa eta funtzioa berreskuratzen laguntzen du lesio, gaixotasun edo ezintasun batean\n“Fisioterapeutak sistema muskulu-eskeletikoan espezializatzen dira, osasun orokorra eta ongizatea hobetzen laguntzeko. Osasun-profesional espezializatuak gara, eta edozein adinetako pertsonei eragin diezaieketen hainbat egoera eta gaixotasunek eragindako mina, manipulazioa, masajeak eta metodo elektrikoak erabiltzen dituzte, besteak beste, fisikoak, manipulazioak, masajeak eta metodo elektrikoak”, adierazi du fisioterapeutak.\nFisioterapiak mugimendua eta funtzioa leheneratzen laguntzen du, norbait lesio, gaixotasun edo desgaitasun batek ukitzen duenean, baina baita etorkizunean lesio edo gaixotasun-arriskua murriztera ere. “Gehienetan, ikerketek erakusten dute fisioterapia goiztiarreko tratamenduak onura ugari ekartzen dizkiela pazienteei”, zehaztu du espezialista honek. “Kasu batzuetan, oso argi dago berehala medikuarengana joan behar dela lesio larri bati aurre egiteko. Baina, eta akiles edo zaintiratu bat bada, bi astetan konpon daitekeena? “espezialistak airean uzten du espezialista.\nFisioterapiak hainbat prebentzio- eta tratamendu-metodo ekar ditzake, pertsona batek dituen arazo espezifikoen arabera. Horretarako, hiru ikuspegi nagusi erabiltzen dira: hezkuntza eta aholkularitza, mobilizazioa eta ariketa, eta, azkenik, eskuzko terapia. Osasun-profesional honek aholku eman dezake jarduera fisikoa erritmo egokian nola areagotu eta atsedenaldiaren eta jardueraren arteko oreka egokia aurkitzeko.\nHotza eta beroa txandakatuz\nFisioterapian asko erabiltzen den tresna hotza eta beroa kontrastatzeko bainuak dira. Errehabilitazioan, gorputz-adarretako ibilgetze luzeak edo luzeak errehabilitatzen dira, edema gutxitzeko, edo artritisaren hantura-faseko une batzuetan, besteak beste.Horretarako, gorputz-adarra urez betetako ontzi batean sartzen da, 38 ºc eta 44 ºc bitartean, gutxi gorabehera 7-10 minutuz. Ondoren, azkar pasatzen da beste batera, minutu batez 10 ºc eta 20 ºc bitartean, eta ontzi berora lau minutu gehiago pasatzeko, ordu erdiko zikloa osatu arte eta ur berotan amaituz. Hala ere, teknikak hainbat aldaketa izan ditzake.Bainu horiek hodi-uzkurdura eta larruazaleko hodi-zabalkuntza eragiten dute, eta horien helburua da tokiko zirkulazioa handitzea (eta, ondorioz, baita gorputz-adar kontralaterala ere, neurri txikiagoan bada ere). Teknika segurua dirudien arren, kontraindikatua dago zenbait egoera klinikotan; beraz, gomendatzen da fisioterapeuta bat egitea beti.\nfisioterapia-eu lesión-eu min\nZer gertatu zen aspirinarekin?


ELIKA Seguridad Alimentaria | Balioztapena: Elikagaietan erabilitako ke aromak - EFSA -2009 - ELIKA Seguridad Alimentaria\nIritzia: EETak kutsatzeko arriskua semenaren edo enbrioi-transferentziaren bidez – EFSA 2010\nBalioztapena: Elikagaietan erabilitako ke aromak – EFSA -2009\nBidaltze data 12 urtarrila, 2010\nEFSAk Europar Batasunean elikagaietan erabilitako 11 ke aroma balioztatu ditu. Balioztapenaz arduratu den Panelak ondorioztatu du balioztatutako arometako biren (Scansmoke SEF7525 eta Smoke Concentrate 809045) segurtasun-tartea ez dela arriskua sorrarazteko adinakoa, betiere erabilera-zehaztapenak betetzen badira. Balioztatutako arometako zortzik (TRADISMOKE A MAX, Scansmoke R909, Scansmoke PB 1110, SmokEz C-10, SmokEz Enviro 23, Unismoke, Zesti Smoke Code 10.) segurtasun-tartea txikia dute eta arriskua sorraraz dezakete batzuetan. AM 01 aromari dagokionez, gaur egun dugun informazioaren arabera, ezin da ukatu genotoxikoa denik. Azkenik, Fumokomp aroma ezin izan da balioztatu, ez baitago aroma horri buruzko informaziorik.\nElikagaietan erabilitako aromen iritziak


Urt 26, 2018\tNork:\turko etxebeste\t-\nIkasleak eta irakasleak, atzo, Herbehereetarako hegaldia hartu aurretik, Loiun.\nPasaia-Lezo Lizeoko Batxilergoko 18 ikaslek eta bi irakaslek egonaldia egingo dute Herbehereetako Roermond hirian, bertako Bisschoppelijk College Broekhin institutuarekin egin ohi duten eskola trukearen barruan. Atzo (osteguna) abiatu ziren gazteak, pozik eta urduritasun puntuarekin, Europako herrialde horretara. 14. aldiz egingo dute eskola trukea.\nTrukearen xede nagusia da ingelesean trebatzea. Baina helburu akademikoaz gain, kulturen arteko elkartrukea ere bada Lizeoak Herbehereetako ikastetxearekin egiten dutena. Hala, ikasleek bertakoen etxeetan izango dute ostatu, eta astebeteko egonaldian zehar txango eta irteerak (Maastricht, Belgikako Maaseik), bisitak, edota nederlandarren bizimodua ezagutzeko aukera izango dute Oarsoaldeko gazteek. Gainera, Margrat hiriko amerikarren guda hilerria bisitatuko dute, baita Anna Frank-en etxea ere (Amsterdamen dago).\nLizeokoak han egon ondoren, Herbeheeretakoak etorriko dira bertara. Bisitaren gora-beherak jakiteko bloga dago, ikasleen kronika eta guzti.\nAzkueren omenezko organo kontzertuak, aurten, Oiartzun eta Irunen\nPasaiako herriari kantatuko dio Oskarbik, Donibanen\nHonbukoak ez dira esku hutsik bueltatu Espainiako Kopatik\nParte hartzea hizpide Lezo Errotik hitzaldi zikloko bigarren saioan\nTaxibusak agur esan dio gasolinari\nNork: erik gartzia - Urr 2, 2018\nIkurrina eskuan zirrara sortu zuen Bague ...\nNork: Ainhoa Mariezkurrena - Ira 13, 2018\nBasterretxearen eskultura berriztatzen ari ...\nNork: olatz mitxelena - Abu 27, 2018\nEspainiako poliziak Errenteria arpilatu z ...\nNork: ikerne zarate - Uzt 13, 2018\nParte hartzea hizpide Lezo Errotik hitza ...\n[Bideoa] Antxo, barrez lehertzen


Departamentuari dagokio, beste eginkizun batzuen artean, gizarte berrikuntzaren arloko praktikak, esperientziak eta proiektuak bultzatzea eta zabaltzea; halaxe xedatu baita urriaren 30eko 268/2019 Foru Dekretuan, zeinaren bidez ezartzen baita Eskubide Sozialetako Departamentuaren egitura organikoa.\nEskumen hori gauzatzeko asmoz, departamentuak, “Tomás y Lydia Recari García” Fundazioarekin elkarlanean, Nafarroako Gizarte Zerbitzuetako Gizarte Berrikuntzaren Sariaren I. deialdia egin du, urtero deituko dena.\nGizarte Zerbitzuetako Gizarte Berrikuntza da gizarte beharrak asetzeko modu berrien multzoa, zeinak aurrekoak baino eraginkorragoak, efizienteagoak, jasangarriagoak, bidezkoagoak edota eraldatzaileagoak baitira.\nZenbait erakundek badituzte gure gizartearen erronkarik azpimarragarrienei aurre egiteko beharrezkoak diren aldaketak eragiteko produktuak, zerbitzuak edo ereduak. Produktu, zerbitzu eta eredu horiek, berritzaileak izateaz gainera, indartzen dute gizarteak berritzeko eta bere burua eraldatzeko duen gaitasuna. Sariaren I. deialdi honetan, publikoki aitortu nahi da erakunde horiek gizarte zerbitzuetako gizarte berrikuntzaren arloan egin duten lana.\nEpaimahaiak balioetsiko ditu landutako gizarte erronkaren garrantzia, proiektuko helburuen munta eta egokitasuna, eta parte hartze zein ahalduntze prozesuen zabaltasuna eta sakontasuna. Kontuan izanen du, era berean, garatutako soluzioaren berritasun maila; hau da, ea zer alde dagoen haren eta hura baino ohikoagoak diren soluzioen artean, eta ea horiek nola hobetzen dituen efizienteagoa, bidezkoagoa, jasangarriagoa edo eraldatzaileagoa delako, hain zuzen.\nAlde horretatik, epaimahaiak balioetsiko ditu bai lortutako emaitzak bai eta proiektuak, denborak aurrera egin ahala, gero eta eragin handiagoa izateko duen gaitasuna ere, hori guztia proiektuaren jasangarritasun soziala eta finantzazioa kontuan izanik.\nSariaren helburua da proiektuaren emaitzak eta irabazitako balio soziala zabaltzea eta jakitera ematea.\nAzkenik, bat etorriz martxoaren 14ko 463/2020 Errege Dekretuaren hirugarren xedapen gehigarrian jasotako aukerarekin (errege dekretu horren bidez alarma egoera deklaratu zen, COVID-19ak eragindako osasun krisiaren egoera kudeatzeko xedez), nabarmendu beharra dago gizarteak baduela interesa aurrera egiteko sariak aitortzen dituen gaietan, eta, horregatik, ezinbestekoa dela espedientea tramitatzea; une hauetan are gehiago, proposamen berritzaileak sortu behar baitira COVID-19aren krisiak eragindako erronkei aurre egiteko. Horregatik guztiagatik, justifikatuta dago prozeduren tramitazioaren etenaldia kentzea.\n1. Ondoren ematen diren oinarri arautzaileei jarraituz, sari honetarako deialdia egitea: “Nafarroako Gizarte Zerbitzuetako Gizarte Berrikuntzaren I. Saria”.\n2. 6.000 euroko gastua baimentzea, 2020ko gastuen aurrekontuko 900008 92100 2276 231004 partidaren kargura, “Gizarte berrikuntzako proiektuak eta Europako proiektuak” izenekoarenera.\nNolanahi ere, adierazi beharra dago ezen, bat etorriz COVID-19aren ondoriozko osasun krisia kudeatzeko xedez alarma egoera deklaratzen duen martxoaren 14ko 463/2020 Errege Dekretuan ezarritakoarekin, etenda dagoela deialdiaren aurka gora jotzeko balizko errekurtsoa aurkezteko epea. Epea zenbatzen hasiko da martxoaren 14ko 463/2020 Errege Dekretuak edo haren luzapenek, baldin horrelakorik bada, indarra galtzen dutenetik.\nEskaerak aurkezteko epea ere etenda dago, aipatutako epea igaro arte. Dena dela, etenaldi horretan entitateren edo pertsonaren batek parte-hartze eskaera aurkezten badu, onartuko zaio, eta epe barruan aurkeztutzat joko da.\nIruñean, 2020ko ekainaren 2an.–Eskubide Sozialetako kontseilaria, M.ª Carmen Maeztu Villafranca.\nIragarkiaren kodea: F2005689


Astelehenean hasiko da 30. urteurrenaren denboraldia - Nafarroa - euskalerriairratia.eus\nAstelehenean hasiko da 30. urteurrenaren denboraldia\nEuskalerria Irratia 2018-09-14 14:57\n> Astero saio bat estudietatik at eginen dugu, urteurrena irratiaren komunitatearekin ospatzeko.> Arratsaldeko saioan Lohizune Amatria kazetari eta idazle gaztea ariko da, Reyes Ilintxetarekin batera.\nAstelehenean, hilaren 17arekin, abiatuko da Euskalerria Irratiaren denboraldi berria. Berezitasun nagusia, aurten gure irratiak 30 urte eginen dituela, zehazki azaroaren zazpian.\nUrteurrena irratia posible egin duen komunitatearekin ospatu nahi dugu. Hori horrela, irrati urte honetan astero saio bat estudioetatik at, kaletik eginen dugu, gure komunitatearengana are gehiago hurbiltzeko.\nLehen asteotan, Zentral Kafe Antzokian izanen gara, Euskaraldiaren aurkezpenaren kontura; Autobus Geltoki Zaharrean, Geltoki proiektuaren hastapenei buruz mintzatzeko; euskaletgietan, ikasturtearen hasieraren karietara; eta Burlatako Udaletxean, herria hobeki ezagutzeko.\nUrteurrena ospatzeko, azaroaren zazpian festa eginen dugu Zentral Kafe Antzokian (ongi apuntatu agendan), eta aste horretan egunero estudiotik kanpo eginen ditugu saioak, hiru hamarkadako ibilbidean lagundu gaituztenengana hurbiltzeko: egun batean bazkide baten etxetik ariko gara, beste batean entzule batenetik, besteren batean iragarle baten dendatik…\nDenboraldi berrian, berritasun handiena arratsaldeko Irrintzi Plaza magazinean izanen dugu. Reyes Ilintxetak Lohizune Amatria kazetari eta idazle gaztea izanen baitu bidaide.\nBesteak beste, emakumeei buruzko atalak estreinatuko dituzte. Bat, historia markatu duten euskal emakumeen ingurukoa. Beste bat, feminismo glosario bat landuko duena.\nBestalde, Iruñerriko literatur taldeekin elkarlanean, hiperliteratur taldea osatuko dute, edo metaliteratur taldea, nondik begiratzen zaion.\nSolasaldi sozialetan, Martxelo Sotes, Anabel Arraiza, Leire Zabaltza eta Andoni Sagastibeltza izanen dituzte.\nGoizeko Metropoli Forala saioan ere fitxaje berriak egin dituzte Pello Argiñarenak eta Juan Kruz Lakastak. Iritzi emaile lanetan, Alberto Barandiaran eta Tania Arriaga kazetariak. Musika alorrean, Gor diskoetxeko kide ohi Marino Goñi, eta Gartxot Ugalde musikaria.\nKolaboratzaile klasikoek ere haien lanarekin segituko dute. Besteak beste hanien artean daude Aingeru Epaltza, Elixabete Garmendia, Gorka Bereziartua , Amaia Nagusia eta Santi Leone, Amaia Nagusia eta Angel Erro.\nDenboraldiaren hasieran, Mikel Bujandak eta Maialen Uhartek gidatuko dituzte Euskalerria Irratiko albistegiak. Eta urritik aurrera, eskarmentu handiko kazetari batek indartuko du albistegietako talde hori.\nIritzi emaileen gurpilean, iazko talde bera ariko da. Besteak beste, Anika Lujan, Floren Aoiz, Nerea Fillat eta Joseba Ezeolaza.


'Aitaren etxea', ahalegin handi baten emaitza | El Diario Vasco\n'Aitaren etxea', ahalegin handi baten emaitza\nDonostian egin da telesail berriaren aurkezpena.\nETB hilaren 30ean hasiko da emititzen 1956an girotutako telesail hau\nFELIX IBARGUTXIdonostia Miércoles, 23 septiembre 2015, 13:25\nAitaren etxea, Euskal Telebistaren fikzio-lan anbiziotsuena, hilaren 30ean hasiko da emititzen. 1956. urtean girotua, Gerra Zibilaz geroztik arrazoi ideologikoengatik haserretuta bizi diren bi familia dira istorioaren ardatza. Gazte batzuen arteko amodioa eta edadeko batzuen arteko gorrotoa azalduko da, eta orduko gertaera soziopolitiko batzuk islatuko dira baita ere. Hasteko, hamabost atal eskainiko dira, bakoitza 60 minutukoa, astean bat, eta telesailak harrera ona izaten badu beste atal sorta bati ekitea aurreikusten dute ETBk eta Pausoka ekoiztetxeak.\nAurkezpen-ekitaldian Maite Iturbe EiTBko zuzendariak adierazi duenez, «apustu handia izan da. Apustu egingo nuke, eta irabaziko nuke, Espainian ez dagoela horrelako kalitatea daukan produkziorik». Lana ez da nolanahikoa izan, markakoa baizik: bi hilabeteko errodajean burutu dira hamabost orduko irudi horiek denak.\nPausokaren eta ETBren artean ekoitzitako telesaila Donostian aurkeztu da, Londres hotelean. Prentsaurrekoan, Maite Iturbe EiTBren zuzendari nagusiak, Jabi Elortegi telesailaren zuzendariak, eta Loreto Mauleon, Ander Azurmendi, Felix Arkarazo eta Iñigo Aranburu aktoreek hartu dute parte.\nEkoizpena dekoratu naturaletan grabatu da oso-osorik. Zestoako Arozena hotelean, Hondarribiko Alde Zaharreko kaleetan, Legazpiko Lenbur Fundazioaren zenbait tokitan eta Donostian errodatu da batik bat. Horrez gainera, Deban, Pasai Donibanen eta Oiartzunen ere izan dira, besteak beste.\nAitaren Etxea euskal itsasertzeko herri batean dago girotuta, 1956an. Bertako herritarrek, bat egin eta garai hartako baldintza gogorretan bizitzen asmatu beharko dute. Nahiz eta telesailaren helburu nagusia ez izan orduko gertaerak zehatz mehatz kontatzea, garaiko hainbat pasadizo islatuko ditu.\nAhalegin berezia egin omen dute girotze aldetik. Baita arropa, orrazkera eta makillaje aldetik ere. Aipagarria da, adibidez, berriki saritu duten Karmele Soler makillatzailearen partaidetza. Gaizka Bourgeaudek ere egin du lan bertan, zeina Arriya, Bertsolari eta Sin tetas no hay paraíso-n aritutako argazki zuzendaria baita.\nTramari dagokionez, jakitera eman dute bi familiaren arteko haserreak ardatzen duela telsaila neurri handi batean. Batetik Zelaiatarrak daude. Hotel bikain baten jabe dira, baina une zailak biziko dituzte gerra ondoren turismoak izan duen beherakadaren ondorioz. Gainera, gerran galtzaile izan den bandoaren alde agertu izanak ez die asko lagunduko.\nLuis Egañak txanponaren beste aldea erakutsiko du. Herriko fabrikako bazkidea da eta, gainera, alkatea. Beraz, ezerk ez dio ihes egiten bere aginte-makilari. Baina ezusteko gertaera batek bi familien bizimodua astinduko baitu: Irene Egaña eta Martin Zelaia gazteak maitemindu egingo dira eta ahalegin guztiak egingo dituzte beren harremani eusteko.\nLoreto Mauleon, Nagore Aranburu , Josean Bengoetxea, Felix Arkarazo, Kandido Uranga, Ander Azurmendi, Anartz Zuazua eta Iñaki Beraetxe dira aktoreak, besteak beste.


Roberto Larrañaga: ‘Langabezia %10era jaistea eskura daukagu’ | Confebask\nElkarrizketa Confebaskeko lehendakariaren Herri Irratian: ‘Ulertzen dut hobetzeko gauzak daudela, baina ezinezkoa da batzuen mezu bakarra beti negatiboa izatea’\nRoberto Larrañaga (ezkerrean) Koldo Campo Herri Irratiko kazetariarekin\nHerri Irratiari egindako adierazpenetan, Confebaskeko lehendakariak nabarmendu duenez, orain ‘gauzak ondo doaz. Egoera asko hobetu da. Aurtengoa hazkundearen laugarren urtea izango da, bai ekonomian oro har, bai enpleguan. Langabeziaren %10eko helburua eskura daukagu, eta ez dago zantzurik datozen urteetan egora aldatuko dela adierazten duenik’.\n‘Horregatik ez dut ulertzen -jarraitzen du- Euskadin egoera deskribatzeko batzuen mezuak beti izatea ‘pobrezia banatzea’, ‘prekaritate orokortua’ edo ‘miseriako soldatak’. Ulertzen du hobetzeko gauzak daudela, baina ez dator errealitatearekin bat batzuek behin eta berriz zabaldu nahi duten mezu negatibo etengabea’.\nRoberto Larrañagak nabarmendu duenez, ‘Euskadin estatuko soldatarik altuenak ditugu, lehendabiziko aldiz Europako batez bestekoaren gainetik, babes sozialerako sistema zabala daukagu, estatu espainiarrean ematen diren gizarte laguntza guztien %42 ematen dugu, eta inon ez bezalako DSBE sistema. Eta kontratu mugagabeen maila dagoeneko krisiaren aurretik zegoenaren parekoa da. Aurten Euskadin 70.000 kontratu mugagabe baino gehiago sinatuko dira’.\nGainera, Confebaskeko lehendakariaren iritziz, ’astakeria’ da esatea ‘Eusko Jaurlaritzak guk esandakoari men egiten diola’. Ildo horretan, gogorarazi duenez, ‘gauza batzuetan sintonia handia dugu, Lanbide Heziketako politikak, Industria Politika edo Unibertsitate-Enpresa estrategia. Baina beste batzuetan planteamendu desberdinak daude, esaterako, zerga politikaren arloan. Guk esaten diegun guztia egiten dutela esatea, egia ez izateaz gain, astakeria da’.\nHalaber, Roberto Larrañagaren ustez, ‘lan gatazka’ ez da batzuek nahi dutena: ‘gutxieneko mailetan gaude’. Eta berriro dio: ‘gu negoziatzen eta hitzartzen ari gara akordioak lortu daitezkeen mahai guztietan; eta ez badigute hasieratik guk onartu ezin ditugun gauzak inposatzen’. Araban, adibidez, negoziatzeko zeuden hitzarmen guztiak sinatu ditugu. Eta hitz egiteko eta akordioak bilatzeko sindikatuak daudelako egin dugu’.